text:
Hususan-da, BMG-niň bosgunlar baradaky edarasynyň ýörite wekili Türkmenistanyň Daşary işler ministrliginde we Mejlisinde türkmen resmileri bilen özara gepleşik geçirdi.
Bu gepleşiklerde taraplar Birleşen Milletler Guramasynyň dürli strukturalary bilen Türkmenistanyň hyzmatdaşlyklaryny has-da ösdürmek we kanunçylyk-hukuk sferasynda hyzmatdaşlyk alyp barmak meselelerini ara alyp maslahatlaşdylar.
Saber Azam 27-28-nji aprelde Aşgabatda raýat hukuklaryna we Türkmenistanyň bu ugurdaky kanunçylygyna bagyşlanylyp geçiriljek ýörite seminaryň işine hem gatnaşar.


c: text/html

text:
Täze döwrebap obalar hem-de kärhanalar bilen ýurdumyzyň geljegi kemala gelýär
Gökdepe etrabynyň Köpetdag we Owadandepe geňeşlikleriniň çäklerinde täze döwrebap obalaryň hem-de Bäherden etrabynda çeper halyçylyk kärhanasynyň düýbüni tutmak dabaralary boldy.
Şeýle taslamalaryň amala aşyrylmagy Berkarar döwletimiziň bagtyýarlyk döwründe hormatly Prezidentimiz Gurbanguly Berdimuhamedow tarapyndan üstünlikli alnyp barylýan hem-de “Döwlet adam üçindir!” diýen şygarda öz aýdyň beýanyny tapan durmuş ugurly syýasatyň rowaçlanýandygynyň nobatdaky subutnamasydyr. Döwlet Baştutanymyzyň ýolbaşçylygynda ýurdumyzyň ähli sebitlerinde amala aşyrylýan toplumlaýyn maksatnamalar netijesinde obalaryň we şäherleriň keşbi düýpgöter özgerýär, köp sanly dürli maksatly desgalar bina edilýär.
Watanymyzyň iň alysda ýerleşýän künjeklerine hem täze durmuş gelýär, olar gözümiziň alnynda özgerýär. Ähli welaýatlarda döwrebap nusgaly obalaryň gurulmagy sebitleriň mundan beýläk-de okgunly ösdürilmegine, köpugurly mümkinçilikleriň durmuşa geçirilmegine giň şertleri döredýär. Milli Liderimiz şu ýylyň 24-nji sentýabrynda geçirilen Ministrler Kabinetiniň giňişleýin mejlisinde demografiýa we ekologiýa ýagdaýlarynyň, oba ýerlerinde ilatyň durmuş derejesiniň gowulandyrylmagyna gönükdirilen maksatnamalaryň durmuşa geçirilmeginiň oňyn özgertmeleriň aýrylmaz bölegi bolup durýandygyny belledi.
“Türkmenistanyň durmuş-ykdysady ösüşiniň 2011 — 2030-njy ýyllar üçin Milli maksatnamasynda” hem-de «Türkmenistanyň Prezidentiniň obalaryň, şäherçeleriň, etraplardaky şäherleriň we etrap merkezleriniň ilatynyň ýaşaýyş-durmuş şertlerini özgertmek boýunça 2020-nji ýyla çenli döwür üçin rejelenen görnüşdäki Milli maksatnamasyny» öňde goýlan wezipeleri durmuşa geçirmek, raýatlaryň ýaşaýyş jaýyna isleglerini kanagatlandyrmak, ilatyň durmuş derejesini mundan beýläk-de gowulandyrmak maksady bilen, döwlet Baştutanymyz Gurbanguly Berdimuhamedow “Ahal welaýatynyň Gökdepe, Ak bugdaý we Kaka etraplarynda täze, döwrebap obalary gurmak hakynda” Karara gol çekdi. Resminama laýyklykda, her bir ýaşaýyş toplumynda geňeşlikleriň edara binalaryny, 640 orunlyk orta mekdepleri, 320 orunlyk çagalar baglaryny, Söwda merkezlerini, Saglyk öýlerini, baýramçylyk dabaralaryny we milli dessurlary geçirmek üçin meýdançalary, awtoduralgalary, ýaşaýyş jaýlaryny gurmak göz öňünde tutulýar. Şeýlelikde, ýakyn geljekde bu etraplarda ösen hyzmat ediş düzümleri bolan ilatly ýerler peýda bolar.
...Häzirki täze döwrebap obalaryň düýbüniň tutulyş dabarasyna welaýat we etrap häkimlikleriniň ýolbaşçylary, hormatly ýaşulular, jemgyýetçilik guramalarynyň, köpçülikleýin habar beriş serişdeleriniň wekilleri, ýerli ýaşaýjylar gatnaşdylar. Türkmenistanyň Mejlisiniň Başlygynyň tabşyrygy boýunça dabaralara milli parlamentiň deputaty Serdar Berdimuhamedowyň ýolbaşçylygynda deputatlaryň topary gatnaşdy.
Etrabyň döredijilik toparlarynyň ýerine ýetirmeginde aýdym-sazly we tans çykyşlary hem-de ýaş türgenleriň görkezme çykyşlary bu çärälere aýratyn baýramçylyk öwüşginini çaýdy.
Çäräniň dowamynda ýygnananlar türkmenistanlylaryň abadançylygynyň, Watanymyzyň gülläp ösmeginiň bähbidine alyp barýan ýadawsyz işleri üçin hormatly Prezidentimiz Gurbanguly Berdimuhamedowa çuňňur hoşallyklaryny beýan etdiler. Bellenilişi ýaly, täze obalaryň we şäherçeleriň döredilmegi milli Liderimiziň durmuş ugurly ykdysady syýasatynyň möhüm ugurlarynyň biridir, munuň özi oba ýaşaýjylarynyň diňe bir ýaşaýyş-durmuş şertlerini gowulandyrmak bilen çäklenmän, goşmaça iş orunlarynyň döredilmegine, sebitleri ösdürmegiň ykdysady we maýa goýumlarynyň kämilleşdirilmegine ýardam eder.
Parlamentarileriň adyndan çykyş eden deputat Serdar Berdimuhamedow ýurdumyzda amala aşyrylýan toplumlaýyn maksatnamalar we düýpli özgertmeler bilen bir hatarda ýakyn geljekde şu günki badalga berilýän taslamalaryň durmuşa geçirilmeginiň Ahal welaýatynyň ykdysadyýetini has ýokary derejä galdyrmaga, halkyň durmuş üpjünçiligini düýpli gowulandyrmaga mümkinçilik berjekdigini aýtdy.
Gökdepe etrabynyň Köpetdag we Owadandepe geňeşlikleriniň çäklerinde her biriniň meýdany 108 gektara barabar bolan iki sany iri ýaşaýyş toplumy gurlar, olaryň her birinde 400 öýi gurmak meýilleşdirilýär. Her oba 2 müň adamyň ýaşamagyna niýetlenendir.
Olaryň 100-si bäş otagly, 200-si dört otagly hem-de ýene 100-si üç otagly öýlerdir, olaryň taslamasy düzülende obalylaryň ýaşaýyş-durmuş aýratynlyklary göz öňünde tutuldy. Her öýüň ýanynda mellek ýerleri, şol sanda hojalyk zerurlyklary üçin telärler, awtoulag üçin jaýlar hem-de inžener-tehniki düzümler göz öňünde tutulýar. Bilim we saglygy goraýyş ulgamynyň edaralaryny ýörite enjamlar bilen üpjün etmek meýilleşdirilýär. Geňeşlikleriň edara binalary hem-de söwda merkezleri hem häzirki döwrüň iň ýokary talaplaryna kybap geler.
Bäherden çeper halyçylyk kärhanasynyň düýbüniň tutulmagy hem şu günüň möhüm wakasy boldy.
Dabara gatnaşyjylar hormatly Prezidentimiz — türkmen halylarynyň ajaýyplygy barada “Janly rowaýat” hem-de “Arşyň nepisligi” atly meşhur kitaplary ýazan Gurbanguly Berdimuhamedowyň yzygiderli tagallalary netijesinde, milli amaly sungatyň ösdürilmegine, bu pudagyň önümçilik düzümleriniň toplumlaýyn döwrebaplaşdyrylmagyna aýratyn üns berilýändigini, soňky ýyllarda ýurdumyzda täze halyçylyk kärhanalaryň gurlandygyny, şolarda çeper elli halyçylaryň netijeli zähmet çekmegi hem-de döredijilik ylhamyny açmak üçin iň gowy şertleriň döredilendigini bellediler.
Türkmen halkynyň gadymy senetleriniň biriniň — haly dokamagyň tilsimleriniň maşgala gymmatlygy hökmünde nesilden-nesle geçirilip gelinmegi netijesinde, biziň günlerimize çenli saklanyp galypdyr. Häzirki wagtda hem Bäherdende çeper elli halyçylaryň tutuş nebereleri bardyr, olaryň hatarynda ýaşlar hem az däldir. Şunuň bilen baglylykda, çeper halyçylyk kärhanasynyň gurulmagy diňe bir bu ýerde 150 sany täze iş orunlarynyň döredilmegine mümkinçilik bermek bilen çäklenmän, türkmen halkynyň buýsanjy bolan täsin sungatyň saklanyp galmagyna we ösdürilmegine uly goşant bolar.
Desga Bäherden etrabynyň merkezinde gurlar. Bu taslama ýurdumyzyň gurluşyk edaralary tarapyndan amala aşyrylar. Onuň durmuşa geçirilmegi milli Liderimiz Gurbanguly Berdimuhamedowyň başlangyjy bilen ýurdumyzyň sebitlerini toplumlaýyn ösdürmegiň giň gerimli maksatnamasynyň tapgyrlarynyň biri bolar. Dokma senagaty ministrliginiň “Türkmenhaly” önümçilik birleşiginiň ýylda 600 inedördül metrden 1650 inedördül metre çenli haly we haly önümlerini çykarmaga niýetlenen kärhanasy içerki bazarlarda bu önüme bolan ägirt uly islegleri kanagatlandyrmaga, onuň ep-esli bölegini daşary ýurtlara ibermäge mümkinçilik berer.
Umuman, bu dabaralar hormatly Prezidentimiziň sebitleri hemmetaraplaýyn ösdürmek, ilaty iş bilen üpjün etmek hem-de halkymyzyň abadançylygyny ýokarlandyrmak boýunça maksatnamalaryny amala aşyrmakda döwletimiziň geçirýän netijeli çäreleriniň aýdyň beýanydyr.
Ykdysadyýetiň okgunly diwersifikasiýalaşdyrylmagy, durnukly ykdysady ösüşiň hem-de halk üçin ýokary durmuş ülňüleriniň üpjün edilmegi milli Liderimiz tarapyndan işlenip taýýarlanylan durmuş-ykdysady strategiýanyň özenidir. “Döwlet adam üçindir!” diýen şygary baýdak edinip, ýurdumyz hakyky demokratik jemgyýeti we hukuk döwletini gurmagyň hem-de iň ýokary gymmatlyk hökmünde adamyň konstitusion hukuklaryny we azatlyklaryny kepillendirmegiň ýoly bilen ynamly öňe barýar.
Türkmenistanyň dünýä giňişliginde yglan edýän maksatlarynyň we iş ýüzündäki hereketleriniň düýp mazmunyna düşünmegiň açary döwletimiziň içerki syýasatynyň baş wezipesinde – ykdysady abadançylyga we durmuş taýdan gülläp ösüşe ýetmeginde jemlenýär diýip, hormatly Prezidentimiz Gurbanguly Berdimuhamedow nygtaýar.

robotstxt: allowed

filter: keep


text:
«Rysgal» gazeti ýurduň baştutanynyň tabşyrygyna laýyklykda döredilen hususy gazetdir. Ýöne ol Türkmenistanda hususy gazet hökmünde neşir edilip başlanan ýeke-täk gazet däldir. «Rysgaldan» başga «Biznes Reklama» hususy gazet hökmünde indi on bäş ýyl töweregi bäri neşir edilip gelinýär.
Berdimuhamedow BMG-niň sessiýasyna gatnaşar
Ministrler Kabinetiniň mejlisinde wise-premýer R.Meredow çykyş edip, BMG-niň Baş Assambleýasynyň 65-nji sessiýasyna gatnaşmak üçin Türkmenistanyň hökümet delegasiýasynyň 19-23-nji sentýabrynda Amerikanyň Birleşen Ştatlaryna boljak saparyna görülýän taýýarlyklar barada ýurduň prezidentine hasabat berdi. R.Meredowyň hasabatyna laýyklykda Türkmenistanyň prezidenti Nýu-Ýorkda beýleki döwletleriň baştutanlary, görnükli syýasy işgärler, iri biznesiň wekilleri bilen ikitaraplaýyn duşuşyklaryň birnäçesi geçirer.
Şeýle hem Ministrler Kabinetiniň mejlisiniň barşynda Türkmenistanyň Mejlisiniň başlygy A.Nurberdiýewa çykyş edip, Mejlisiň 4-nji çagyrylyşynyň nobatdaky maslahatynyň 25-nji sentýabrda geçiriljekdigini aýtdy.
A.Nurberdiýewanyň beren hasabatyna laýyklykda, täze kanun taslamalarynyň, kadalaşdyryjy hukuk namalarynyň birnäçesi Mejlisiň deputatlarynyň garamagyna hödürlener.
Ýerli habarçynyň maglumatlary esasynda taýýarlandy.


text:
Özbegistanyň prezidentiniň “Daşkent şäherindäki we Daşkent welaýatyndaky pasport sistemasyny kämilleşdirmegiň çäreleri“ baradaky 22-nji sentýabrda gol çeken permany 13-nji oktýabrda özbek metbugatynda çap edildi. Şol permana görä, Özbegistanyň beýleki regionlaryndan Daşkent şäherine we welaýatyna barýan raýatlaryň öz ýerli häkimliklerinden rugsat almaklaryny talap edýän öňki düzgün ýatyryldy.
Şol bir wagtyň özünde-de, bu täze perman Özbegistanyň beýleki regionlaryndan baran raýatlary Daşkent şäherinde we welaýatynda wagtlaýyn propiska almak düzgünini hem ýatyrdy.
Täze kararyň aýratynlyklary
Täze karara laýyklykda, mundan beýläk Daşkent şäherine we welaýatyna baran raýatlaryň mydamalyk propiskasy we hasaba alnyşy komissiýalar tarapyndan däl-de, şol ýeriň içeri işler bölümleri tarapyndan amala aşyrylar.
Prezidentiň permanyna görä, bu işler amala aşyrylanda, raýatlaryň hukuklarynyň üpjün edilmegine we kanunyň işledilişine gözegçilik etmek Özbegistanyň Baş prokuraturasyna tabşyrylýar.
Özbegistanyň Içeri işler we Adalat ministrlikleri, şeýle-de propiska ýazgysyna gatnaşygy bolan beýleki edaralar bir aýyň dowamynda prezidentiň täze permany esasynda respublikanyň kanunçylygyna üýtgetmeler girizmek baradaky tekliplerini Ministrler Kabinetine tabşyrmaly.
Daşkent şäher hakimliginiň daşary ýurtlara çykmak we girmek bölüminiň bir işgäri öz adyny aýtmazlyk şerti bilen Azatlyk Radiosy bilen gürründeşliginde kanunçylyga üýtgetmeler girizilmese, welaýatdan gelenleri paýtagta mydamalyk ýazgy etmek tertibiniň-de başlanmajakdygyny aýtdy.
Kynçylyklar has-da kynlaşdy
Özbegistanyň başga regionlaryndan baran raýatlary Daşkent şäherine hemişelik ýazgy etmek 1999-njy ýylyň 16-njy fewralyndaky partlamalardan soň togtadylypdy we welaýatlardan barýanlar paýtagtda hasaba durmak üçin şäher häkimligindäki ýörite komissiýanyň rugsadyny almalydylar.
Bu ýagdaý raýatlaryň ýagdaýyny örän kynlaşdyrýardy. Şoňa çenli Daşkent şäherinde mülk ýa-da emläk satyn alan özbegistanly her bir raýatyň paýtagtda mydamalyk ýazga durmak hukugy-da bardy. Ýöne synçylar propiska meselesi barada häzirki kabul edilen düzgünleriň ozalky bar bolan kynçylyklary has-da kynlaşdyrandygyny aýdýarlar.


text:
PWC170 – synagy
Ýazylan wagty: 13 июня 2018 Ýazan Mayichka
PWC170 – synagy. PWC170 (phizikal working capasyti) – agyr we çylşyrymly synag bolup durỳar. Ỳörite abzal bolan weloergometr gerek bolỳar. Ol berilỳän agramyň takyk mukdaryny kesgitlemäge mümkinçilik berỳär. Ỳüregiň ýygyrlyş ýygylygy sanamagyny synag geçirilip duran ỳagdaỳynda geçirip bolỳar. Bu synag Bütindünỳä Saglygy goraỳyş guramasy tarapyndan hödürlenendir. Onuň awtorlary daşary ỳurt alymlary bolan Sestrand we Walund . Olaryň pikirine görä ỳerine ỳetirilỳän işiň kuwwaty bilen ỳỳỳ arasynda baglanyşyk bar. Bu bolsa barlanỳana pes kuwwatly ỳüklenmeler bermek bilen, ỳokary kuwwatly iş berilende ỳürek urgusynyň näçe boljakdygyny öňünden aỳtmaga mümkinçilik berýär. Ỳürek urgysynyň 170 gez/min deň bolanda iň ỳokary önümçilikli işe ukyplylygyň bolỳandygy anyklanandyr. Türgenleriň fiziki işe ukyplylygynyň derejesini olaryň ỳürek urgysynyň sany 170 ỳetỳänçä bermek bilen kesgitlenỳär (şonuň üçin şeỳle at galypdyr). Usulyň geçiriliş tertibi her edebỳatda az-kem tapawutlanỳan bolsa hem geçiriliş ugurlary birmeňzeşdir. Weloergometrde iki sany ỳüklenmeler berilỳär. Ỳüklenmeleriň dowamlylygy 5 minut. Iki ỳüklenmäniň arasyndaky arakesme 3 minuda deň. Her ỳüklenmäniň ahyrynda 30 sekundyň dowamynda puls sanalỳar. Ikinji ỳüklenmede puls150 gez/minutdan, artmaly däldir. Ýüregiň ýygyrlyş ýygylygy telemetriki ỳa-da EKG-ki anyklanylỳar. Türgen zenanlara 300 kgm/m başlap 600-den 900 kgm/min, türgen erkeklere 500 kgm/m-dan başlap 900-1200 kg m/min kuwwatlykly ỳüklenmeler berilỳär. PWC170 synagynyň netijesi ỳörite formula bilen hasaplanỳar. Bu formula W.L.Karpman tarapyndan hödürlendi. 170-F1 F2-F1 PWC170 = W1+(W2-W1) W1 we W2 – birinji we ikinji ỳüklenmeleriň mukdary kgm/min-da. F2-F1 - birinji we ikinji ỳüklenmeler döwründäki ỳüregiň ýygrylyş ýygylygy. Ortaça PWC170 synagyň görkezijisi erkek türgenler üçin-1520 kgm/min, zenan sportsmenler – 780 kgm/min.
Okalan sany: 57 Jogaplar: ( 0 )


text:
Şu gün Aziýa futbol konfederasiýasynyň Kubogy ugrundaky ýaryşlaryň çäklerinde Aşgabadyň “Altyn Asyr” futbol kluby bilen Täjigistanyň “Istiklol” topary duşuşdy.
“D” toparyň öňdebaryjylarynyň ýaryşy Balkanabadyň stadionyna futbol janköýerleriniň köp sanlysyny ýygnady. “Altyn Asyryň” birnäçe hüjümlerine garamazdan, oýnuň birinji ýarymynda hasap açylmady.
Bäsleşigiň 50-nji minutynda “Istiklolyň” hüjümçisi biziň goragçylarymyzyň ýalňyşyndan peýdalanyp, hasaby açdy. Şondan 9 minut geçenden soň ýaryşyň emini “Altyn Asyryň” derwezesine jerime urgyny yglan etdi. Garşydaşlar bu mümkinçiligi netijeli peýdalandylar.
Şondan soň biziň toparymyzyň futbolçylary oýny has-da ýiti dowam etdiler. 90-njy minutda Myrat Ýagşyýew garşydaşlaryň derwezesine uzak aralykdan pökgini geçirmegi başardy. Esasy wagta goşulan üç minutyň dowamynda burçdan depilen pökgini Atamyrat Annadurdyýew derwezä gönükdirmegi başardy.
“Altyn Asyr” topary ýeňiş gazanmak maksady bilen ähli ukybyny, başarnygyny görkezdi we oýny deňlemegi başardy. Deňme-deň oýun türkmen futbolçylaryna utuk sany boýunça toparyň öňdebaryjylarynyň arasynda galmaga we geljekki üstünlige ýol açmaga mümkinçilik berdi.
Ikinji bäsleşigiň jemleri boýunça “Altyn Asyr we “Istiklol” toparlarynyň her biri 4 utuk eýeläp, öňde barýarlar. “Ahal” olardan bir utuk yza galýar. Oşuň “Alaý” topary yzky orna düşdi.


text:
Nýu-Ýorkda BMG-niň Ykdysady we Durmuş geňeşiniň howandarlygynda geçirilen ýokary derejeli syýasy forum Durnukly ösüşiň ählumumy maksatlaryny iş ýüzünde durmuşa geçirmek hem-de olara ýetmegiň netijeli ýollaryny gözlemäge bagyşlandy.
Milli Liderimiziň başlangyjy bilen we “Açyk gapylar” halkara hyzmatdaşlyk gatnaşyklaryna esaslanýan daşary syýasy ugry yzygiderli durmuşa geçirmek bilen, Bitarap döwletimiz Birleşen Milletler Guramasy bilen ilkibaşda strategiki häsiýete eýe bolan netijeli gatnaşyklary ösdürýär. Soňky ýyllarda BMG-niň möhüm düzümleri we ýöriteleşdirilen edaralary, şol sanda Milletler Bileleşiginiň esasy edaralarynyň biri bolan EKOSOS bilen ýola goýulýan gatnaşyklar täze hile we mazmuna eýe bolýar.
Şunuň bilen baglylykda, Türkmenistanyň 2019 — 2021-nji ýyllar üçin BMG-niň Ykdysady we Durmuş geňeşiniň agzalygyna saýlanylmagynyň ähmiýetlidigini bellemeli. Munuň özi häzirki zamanyň möhüm wezipeleriniň deňeçer çözgüdini işläp taýýarlamak boýunça netijeli gatnaşyklary pugtalandyrmak üçin täze mümkinçilikleri açýar. Mälim bolşy ýaly, 2013 —2015-nji ýyllarda EKOSOS-nyň düzümine saýlanan ýurdumyz 2015-nji ýylyň sentýabrynda geçirilen BMG-niň durnukly ösüş boýunça Bütindünýä sammitine taýýarlyk görmäge işjeň gatnaşdy. Häzirki döwürde Türkmenistan Birleşen Milletler Guramasynyň 9 düzüminiň agzasy bolup durýar. Şolaryň çäklerinde degişli işler alnyp barylýar.
EKOSOS-nyň howandarlygyndaky Syýasy foruma 2030-njy ýyla çenli döwür üçin durnukly ösüş babatdaky Gün tertibiniň ýerine ýetirilişine gözegçilik etmek boýunça BMG-niň ulgamynda netijeli we köptaraply guraly hökmündäki orun degişlidir. Oňa türkmen wekiliýetiniň gatnaşmagy Durnukly ösüş maksatlaryna ýetmek meselelerinde jogapkärli orun eýeleýän ýurdumyzyň döredijilikli, parahatçylyk söýüjilik mümkinçiliklerini tutuş adamzadyň gullugyna gönükdirmäge taýýardygynyň subutnamasydyr. Ýeri gelende aýtsak, Türkmenistan şu döwürde ählumumy ösüş maksatlaryny we wezipelerini kesgitlemek boýunça milli geňeşmeleri geçirmek üçin Birleşen Milletler Guramasynyň derejesinde saýlanan döwletleriň toparyna girýär.
Häzirki döwürde ýurdumyzyň oňyn tejribesi we durmuş-ykdysady görkezijileri milli Liderimiziň oňyn syýasatynyň anyk netijesi bolup durýar hem-de dünýä bileleşiginiň gyzyklanmalaryna mynasypdyr. BMG-niň möhüm Konwensiýalaryna we resminamalaryna goşulan türkmen döwleti netijeli halkara hyzmatdaşlyk üçin köptaraply binýat bolan Birleşen Milletler Guramasynyň öňdebaryjy ornuny belläp, öz üstüne alan borçnamalaryny ýerine ýetirmäge ygrarlydyr. Hormatly Prezidentimiz Gurbanguly Berdimuhamedowyň öňe sürýän we dünýäde parahatçylyk, howpsuzlyk hem-de abadançylyk bähbitli umumy tagallalaryň utgaşmagyny şertlendirýän anyk teklipleri BMG tarapyndan giň goldawa eýe bolýar.
Durnukly ösüş maksatlaryna milli derejede uýgunlaşan ilkinji ýurtlaryň biri bolan Türkmenistan 2030-njy ýyla çenli Gün tertibini durmuşa geçirmäge işjeň gatnaşýar hem-de bu işi ulgamlaýyn esasda alyp barýar. Şeýle hem ýurdumyz özgertmeler maksatnamalaryny, geljekki ösüş meýilnamalaryny taýýarlamakda hem-de ýerine ýetirmekde bu maksatlaryň binýatlyk ugurlaryny we usullaryny peýdalanýar.
“Durnukly hem-de durmuş babatda durnukly jemgyýete barýan ýolda özgertmeler” mowzugy boýunça geçirilen ýokary derejedäki Syýasy forum BMG-ä agza ýurtlaryň hökümet wekiliýetleriniň, hususy pudagyň we raýatlyk jemgyýetleriniň wekillerini bir ýere jemledi. Şu ýyl oňa gatnaşyjylaryň garamagyna Durnukly ösüş maksatlary, şol sanda sebitde suwdan peýdalanmak, hemmeler üçin energiýanyň ygtybarly, durnukly we häzirki zaman çeşmelerine elýeterliligi üpjün etmek şäherleriň we ilatly ýerleriň howpsuzlygyny, ýaşaýşa durnuklylygyny, sarp edişiň we önümçiligiň netijeli usullaryny ekologiýa meselesini üpjün etmek ýaly möhüm durmuş meseleleriniň giň toplumy hödürlenildi.
Ýurdumyzyň wekiliýetiniň Nýu-Ýorka saparynyň çäklerinde BMG-niň ştab-kwartirasynda Türkmenistanyň daşary işler ministriniň orunbasary S.Berdimuhamedowyň Birleşen Milletler Guramasynyň Baş sekretary Antoniu Guterreş bilen duşuşygy geçirildi. Onuň barşynda dürli ugurlarda ikitaraplaýyn hyzmatdaşlygyň ysnyşykly we oňyn häsiýeti bellenildi.
BMG-niň Baş sekretary howpsuzlygy üpjün etmäge, bosgunlara, migrasiýa, Merkezi Aziýa üçin öňüni alyş diplomatiýasy boýunça Sebit merkeziniň işini goldamaga degişli meselelerde Türkmenistanyň ornuny belledi. Şeýle hem ýurdumyzyň Durnukly ösüş maksatlaryna ýetmek, sebit we milli derejelerde Ählumumy terrorçylyga garşy göreşmek strategiýasyny durmuşa geçirmek, dünýä bileleşigi üçin derwaýys meseleleriň köpüsi boýunça sebitiň ýurtlary bilen özara gatnaşyklary giňeltmek boýunça üstünlikli işi nygtaldy.
Nýu-Ýorkda bolmagynyň barşynda Türkmenistanyň wekiliýeti ikitaraplaýyn duşuşyklaryň başga-da birnäçesini, şol sanda Birleşen Milletler Guramasynyň ýokary wezipeli wekilleri hem-de onuň esasy düzümleriniň ýolbaşçylary bilen duşuşyklary geçirdi hem-de BMG-niň Ösüş maksatnamasy, Ýewropa Bileleşigi we Slowakiýanyň BMG-niň ýanyndaky Hemişelik wekilhanasy tarapyndan guralan “Durnukly ösüş maksatlaryna ýetmek arkaly durnuklylygy gazanmak: Merkezi Aziýada işlemegiň täze usullary” mowzugy boýunça çärä gatnaşdy.
Forumyň gün tertibine gaýdyp gelmek bilen, ýurdumyzyň suw serişdelerini gorap saklamak we netijeli peýdalanmak, durnukly ösüşiň möhüm bölegi bolan ekologiýa ýaly özara baglanyşykly ugurlardaky sebitara we ählumumy hyzmatdaşlyga mynasyp goşant goşýandygyny bellemeli.
Hormatly Prezidentimiz Gurbanguly Berdimuhamedowyň BMG-niň Baş Assambleýasynyň mejlislerinde, “Rio+20” sammitinde, Sendaýda geçirilen BMG-niň tebigy betbagtçylyklaryň töwekgelçiligini peseltmek boýunça III Bütindünýä maslahatynda, Teguda geçirilen VII Bütindünýä suw forumynda hem-de geçen aýda Duşenbede geçirilen we BMG-niň yglan eden “2018 —2028-nji ýyllarda Durnukly ösüş üçin suw” atly hereketleriň onýyllygyna bagyşlanan ýokary derejedäki halkara maslahatda öňe süren netijeli başlangyçlary munuň aýdyň subutnamasydyr.
Öňe sürlen başlangyçlaryň hatarynda Aşgabatda Merkezi Aziýa boýunça howanyň üýtgemegi bilen baglanyşykly tehnologiýalar babatda sebit merkezini açmak, BMG-niň Suw strategiýasyny işläp taýýarlamak, Aral deňziniň sebiti üçin BMG-niň Ýörite maksatnamasyny taýýarlamak we Aral meselesini Birleşen Milletler Guramasynyň işiniň aýry-aýry ugurlaryna geçirmek, Merkezi Aziýa üçin suw meseleleri boýunça BMG-niň ýöriteleşdirilen düzümini esaslandyrmak hakyndaky teklipler bar.
Görnüşi ýaly, BMG-niň Baş Assambleýasynyň “Birleşen Milletler Guramasy bilen Araly halas etmegiň halkara gaznasynyň arasynda hyzmatdaşlyk” hakyndaky kararnamasynyň ägirt uly ähmiýeti bardyr. Ol häzirki döwürde Araly halas etmegiň Halkara gaznasyna başlyklyk edýän Türkmenistanyň başlangyjy esasynda şu ýylyň aprel aýynda kabul edildi.
Milli Liderimiziň belleýşi ýaly, özünde syýasy, ykdysady we durmuş ugurlaryny jemleýän suw meselesi halkara hyzmatdaşlygyna we umumy dünýägaraýyş binýadynda döwletleriň tagallalarynyň utgaşdyrylmagyna mätäç bolup durýar. Şunda, peýda hem-de bähbit ýörelgeleri ählumumy maksatlaryň hereketi, suw boýunça bir bitewi uzakmöhletleýin strategiýanyň işlenip taýýarlanylmagy ýaly wezipeler bilen ornuny çalyşmalydyr.
Döwlet Baştutanymyzyň belleýşi ýaly, Durnukly ösüş maksatlarynyň we iri halkara duşuşyklarynda kabul edilen degişli maksatnamalaýyn resminamalaryň esasynda Birleşen Milletler Guramasy bilen ýygjam hyzmatdaşlykda hut şeýle wezipeleriň çözülmegi mümkin bolar. Bilelikdäki işiň möhüm şerti suw serişdelerine deňeçer we adalatly çemeleşmeler ýörelgesine ygrarly bolunmagydyr we onuň adamynyň düýpli hukugy hökmünde ykrar edilmegidir.
Merkezi Aziýada suw meseleleri barada aýdylanda bolsa, Türkmenistanyň bu meseleleri halkara hukugynyň umumy ykrar edilen kadalarynyň esasynda, sebitiň ähli döwletleriniň her biriniň bähbidiniň nazara alynmagynda we abraýly halkara guramalarynyň, ilkinji nobatda bolsa, BMG-niň işjeň gatnaşmagynda çözülmeginiň tarapdarydygyny bellemeli.
Hormatly Prezidentimiz Gurbanguly Berdimuhamedow Durnukly ösüş maksatlaryna ýetmekde milli, sebit we ählumumy ugurlaryň sazlaşygynyň möhümdigini belleýär. Döwlet Baştutanymyzyň durmuş-ykdysady we tebigaty goramak ulgamlarynda amala aşyrýan syýasaty BMG-niň 2030-njy ýyla çenli döwür üçin durnukly ösüş babatda kabul eden Gün tertibi bilen baglanyşyklydyr.
Şeýlelikde, ýurdumyzda suw tygşytlaýjy tehnologiýa hemmetaraplaýyn ornaşdyrylýar, ilaty arassa agyz suwy bilen üpjün etmek boýunça maksatnamalaýyn çäreler durmuşa geçirilýär, howanyň ýakymly täsirini döretmek üçin tokaý zolaklaryny giňeltmek we ýerleriň peýdalanylyşyny gowulandyrmak ugrunda ugurdaş çäreler amala aşyrylýar.
Köpçülikleýin tokaý zolaklaryny döretmek maksatnamalarynyň çäklerinde, şäherleriň we ilatly ýerleriň töwereklerinde suwuň netijeli peýdalanylmagyna mümkinçilik berýän öňdebaryjy suwaryş usullaryny ulanmak arkaly ägirt uly möçberdäki tokaý zolaklary döredildi.
Şäher gurluşygynda, oba hojalygynda, ýurdumyzy senagatlaşdyrmak boýunça taýýarlanan meýilnamalary amala aşyrmakda ekologiýa taýdan arassa tehnologiýalaryň ulanylmagy baş çelgi bolup durýar. Umuman, munuň özi Türkmenistanda ýaýbaňlandyrylan giň möçberli özgertmeleriň esasyny düzýär.
Garagumda “Altyn asyr” Türkmen kölüniň gurluşygyny muňa mysal hökmünde görkezmek bolar. Bu möçberi hem-de ähmiýeti boýunça deňi-taýy bolmadyk taslama suw serişdelerini saklamak we daşky gurşawy goramak, diňe bir Türkmenistanda däl, eýsem, tutuş Merkezi Aziýa sebitinde ekologiýa abadançylygyny üpjün etmek meseleleriniň umumy çözgüdine gönükdirilendir.
Şunuň bilen birlikde, ýurdumyz ählumumy energetika howpsuzlygynyň döwrebap binýadynyň döredilmegine işjeň gatnaşýar we düzümleýin pudaklaryň doly döwrebaplaşdyrylmagyna, energiýa serişdelerini ugratmagyň köpugurly ulgamynyň, şolaryň halkara bazarlaryna üstaşyr howpsuzlygynyň ygtybarly guralynyň döredilmegine gönükdirilen toplumlaýyn strategiýa üstünlikli amala aşyrylýar. Türkmenistan bu möhüm pudakda özara peýdaly hyzmatdaşlygyň ösdürilmeginiň, köptaraply energiýa gatnaşyklaryny hyzmatdaşlyga gatnaşýanlaryň hemmesiniň bähbitleriniň deňeçerliginiň esasynda dünýä ösüşiniň hereketlendiriji güýjüne öwrülmegine, tebigy serişdelere aýawly gatnaşyklara, energiýa çeşmelerine we olary ugratmagyň serişdelerine bökdençsiz hem-de kepillendirilen, deňhukukly ugurlaryň üpjün edilmegine gönükdirilen täze usullaryň işlenip taýýarlanylmagyna aýratyn ähmiýet berýär.
Milli Liderimiziň BMG-niň belent münberinden öňe sürýän başlangyçlarynda döwletimiziň şu meseleler baradaky orny beýan edilýär. Bu bolsa halkara bileleşiginiň ykrarnamasyna eýe bolýar. Şeýlelikde, olar Birleşen Milletler Guramasynyň Baş Assambleýasynyň degişli Kararnamalary arkaly berkidilýär.
Nebitgaz serişdeleriniň ägirt uly gorlaryna eýe bolan Türkmenistan Merkezi Aziýa ýurtlarynyň we goňşy sebitleriň arasyndaky söwda-ykdysady gatnaşyklarynyň hil taýdan täze derejä çykarylmagyna gönükdirilen iri taslamalary öňe sürýär.
Şolaryň hatarynda TOPH gaz geçirijisiniň gurluşygy bar. Bu diňe bir ýurdumyzyň ýangyç-energetika toplumynyň eksport kuwwatyny artdyrmaga däl, eýsem, goňşy Owganystanyň durmuş-ykdysady düzüminiň dikeldilmegine, häzirki zaman hojalyk gatnaşyklary ulgamyna goşulyşmagyna, sebitde energetika howpsuzlygynyň hem-de ykdysady durnuklylygyň berkidilmegine, netijeli hyzmatdaşlygy ösdürmek üçin geljekki ugurlaryň açylmagyna kömek eder.
2018-nji ýylyň 18-nji iýulynda BMG-niň Ösüş maksatnamasynyň Nýu-Ýorkdaky ştab-kwartirasynda Türkmenistanyň Birleşen Milletler Guramasynyň ýanyndaky Hemişelik wekilhanasy tarapyndan Owganystan Yslam Respublikasynyň, Pakistan Yslam Respublikasynyň we Hindistan Respublikasynyň Hemişelik wekilhanalary bilen bilelikde “Türkmenistan — Owganystan — Pakistan — Hindistan gaz geçirijisi: hemmeler üçin ygtybarly, durnukly we döwrebap energiýa elýeterliligi üpjün etmek üçin täze energetika “Beýik Ýüpek ýoludyr” diýen tanyşdyryş çäresi geçirildi. Ýurdumyzyň wekiliýetiniň, BMG-niň Ösüş maksatnamasynyň, Ýewropa Bileleşiginiň, BMG-ä agza ýurtlaryň wekilleriniň gatnaşmagynda geçirilen çäräniň çäklerinde mowzuklaýyn fotosergi hem guraldy. Şunuň bilen birlikde, ýygnananlara “TAPI Pipeline Company Limited” kompaniýasy tarapyndan ýörite wideoşekiller hödürlenildi.
Tanyşdyryş çäresiniň barşynda Owganystanyň, Pakistanyň we Hindistanyň wekilleri diňe bir taslama gatnaşýan ýurtlaryň däl, eýsem, tutuş sebitiň durmuş-ykdysady taýdan ösmegi hem-de energetika howpsuzlygyny üpjün etmek üçin TOPH gaz geçirijisiniň ähmiýetini aýratyn nygtadylar.
Çärä gatnaşyjylar hemmeler üçin energiýanyň elýeterliligini üpjün etmek üçin täze energetika Beýik Ýüpek ýoly hökmünde TOPH taslamasyny ilerletlmek boýunça Türkmenistanyň netijeli ädimlerine ýokary baha berdiler.
Bu we beýleki düzümleýin taslamalaryň ähmiýeti şu ýylyň martynda Birleşen Milletler Guramasynyň Howpsuzlyk geňeşiniň mejlisinde kabul edilen BMG-niň Owganystana goldaw bermek baradaky Missiýasyny uzaltmak hakyndaky Kararnamada tassyklanyldy. Mälim bolşy ýaly, TOPH gaz geçirijisiniň gurluşygyna 2015-nji ýylyň dekabrynda başlandy. Şu ýylyň fewral aýynda bolsa onuň Owganystandaky çäginiň gurluşygyna, şeýle hem Türkmenistan — Owganystan — Pakistan ugry boýunça elektrik geçiriji hem-de optiki-süýümli aragatnaşyk ulgamlarynyň çekilmegine badalga berildi. Şol döwürde Serhetabat — Turgundy demir ýolunyň açylyş dabarasy boldy.
Şunuň bilen baglylykda, ýurdumyzyň ulag ulgamynda, şol sanda “Demirgazyk — Günorta” hem-de “Gündogar — Günbatar” ugurlary boýunça halkara ulag-üstaşyr geçelgelerini döretmek ulgamynda öňe sürýän taslamalarynyň ähmiýetini we zerurlygyny bellemek ýerlikli bolar. Şolaryň durmuşa geçirilmegi Ýewraziýa giňişliginde ulag gatnawyny işjeňleşdirmek üçin ägirt uly mümkinçilikleri açýar hem-de uzakmöhletleýin hyzmatdaşlygy nazara almak bilen, sebitara we yklymara gatnaşyklaryň ösdürilmegini üpjün edýär.
Bu giň möçberli taslamalar Türkmenistanyň ählumumy ulag-logistika düzüminiň ösdürilmegine, Beýik Ýüpek ýolunyň dikeldilmegine anyk goşandydyr. Asyrlaryň dowamynda ady rowaýata öwrülen bu ýol türkmen topragyndan geçipdir. Häzir ol täze derejede dikeldilýär we döwletleriň hem-de halklaryň arasynda söwda-ykdysady, medeni-ynsanperwer gatnaşyklaryň giňeldilmegini esasy ugur edinýär. Ýurdumyzyň çäk taýdan amatly ýerleşmegi we hormatly Prezidentimiz Gurbanguly Berdimuhamedowyň öňdengörüjilikli daşary syýasaty netijesinde, Diýarymyz sebitiň möhüm ulag geçelgesine, iri halkara logistika merkeze öwrülýär.
Şeýlelikde, BMG-niň yglan eden Durnukly ösüş maksatlaryna ýetmek boýunça umumy maksatlara işjeň gatnaşýan Bitarap Türkmenistan iş ýüzünde Birleşen Milletler Guramasy bilen ýakyn gatnaşyklara ygrarlydygyny görkezýär we parahatçylygyň, durnuklylygyň, sebit hem-de ählumumy derejede durmuş we ykdysady ösüşiň üpjün edilmeginiň bähbidine ýola goýulýan netijeli hyzmatdaşlygyň mundan beýläk-de berkidilmegini ugur edinýär.


text:
GDA döwletleri Merkezi Aziýa döwletleri üçin bütewi wiza giňişligini döretmekligi meýilleşdirýärler, diýip ORIENT habarlar agentligi belleýär.
Bu gadymy döwürlerde Merkezi Aziýa döwletleriniň çäklerinden Beýik Ýüpek ýolunyň geçendigi, häzirki wagtda bolsa dünýäniň bazarlarynda bu taryhy fenomen bilen baglanyşykly ähli syýahatçylyk önümleriniň ýokary islegden peýdalanýandygy bilen baglanyşyklydyr.
Merkezi Aziýa döwletleri üçin «Ýüpek ýoly» bütewi syýahatçylyk wizasyny döretmegiň meseleleri GDA...
Türkmenistan bilen Russiýa Federasiýasynyň arasynda Strategik hyzmatdaşlyk hakyndaky şertnama ýuridik güýjüne girýär.
2018-nji ýylyň 11-nji awgustynda 5-nji Hazar sammitiniň öňüsyrasynda Aktau şäherinde 2017-nji ýylyň 2-nji oktýabrynda W.W.Putiniň Türkmenistana resmi saparynyň dowamynda Aşgabatda gol çekilen, Türkmenistan bilen Russiýa Federasiýasynyň arasynda strategik hyzmatdaşlyk hakyndaky Şertnamanyň tassyklanandygy baradaky hatlary alyşmak dabarasy boldy.
Hatlary alyşmak baradaky degişli Teswirnama iki ýurduň Daşary...
Türkmenbaşy şäherinde ýerleşýän «Balkan» gämigurluşyk we gämi abatlaýyş zawody nebit önümlerini eksport etmek üçin tanker flotuny ösdürmegi meýilleşdirýär. Bu barada Prezident Gurbanguly Berdimuhamedowyň Halkara deňiz portuna baryp, bu ýerde işiň guralyşy bilen tanyşlygynyň çäklerinde «Balkan» gämigurluşyk we gämi abatlaýyş zawodynyň wezipeleri bilen bagly eden çykyşynda aýdylýar. Muny ORIENT habarlar agentligi...
13-nji awgustda nebitiň bahalary bir depginde saklanmaýar.
Moskwa wagty bilen 8:36-da «Brent» söwda belgili nebitiň bir barreliniň bahasy 0,26 göterim aşaklap, 72,62 amerikan dollaryna deň boldy. «WTI» söwda belgili nebitiň bahasy 0,06 göterim pese düşüp, 67,59 amerikan dollaryna barabar boldy.
Şol bir wagtda dollaryň hümmetiniň berkidilmegi nebitiň bahalaryna goşmaça täsir edýär, çünki ol nebiti başga walýutasy bolan...
HHR Türkmenistan — Owganystan — Pakistan — Hindistan (TOPH) gaz geçirijisiniň Pakistanyň territotiýasyndan başlanýan bir şahasyny gurmagyň mümkinçiliklerini öwrenýär, diýip «Halkara gaz ulgamlary» (ISGS) pakistan döwlet kompaniýasynyň baş ýerine ýetiriji direktory Mobin Saulat beýan etdi, diýip ORIENT agentligi Firstpost neşirine salgylanyp habar berýär.
2018-nji ýylyň birinji ýarymynda Türkmenistan — Özbegistan — Gazagystan — Hytaý gaz geçirijisi...
Hazarýaka döwletleriniň Baştutanlarynyň VI Hazar sammitini Türkmenistanda geçirmek meýilleşdirilýär. Bu barada Hazarýaka döwletleriniň Liderleriniň Gazagystanyň Aktau şäherinde geçirilen duşuşygynyň netijesi boýunça kabul edilen jemleýji maglumatynda bellenilýär, diýip Orient habarlar agentligi habar berýär.
Gurbanguly Berdimuhamedowyň belleýşi ýaly, häzirki wagtda Hazar deňziniň ähmiýeti onuň geografik çäklerinden has giň gerime eýedir. Ol geosyýasy we ykdysady ýagdaýlaryň möhüm...
Geçen hepdede Türkmenistanyň Döwlet haryt-çig mal biržasynda geleşikleriň 17-si bellige alyndy.
Daşary ýurt puluna Owganystandan gelen telekeçiler “B” kysymly karbamidi (“Türkmenhimiýa” DK) satyn aldylar. Şeýle hem daşary ýurt puluna reňksiz list aýnalar, portlandsement, nah ýüplük ýerlenildi. Satyn alan ýurtlar: Özbegistan, Gyrgyzystan, Täjigistan, Ermenistan we Owganystan. Geleşikleriň umumy bahasy ABŞ-nyň 2 million 532 müň dollaryndan gowrak boldy.
Manat...
Türkmenistanyň Daşary işler ministrliginde geçirilen duşuşykda YHG-SSE-ň Baş sekretary Adem Kula Türkmen tarapyndan amyla aşyrylýan Türkmenistan-Owganystan-Pakistan-Hindistan (TOPH) gaz geçirijisi we Türkmenistan-Owganystan-Pakistan elektrik geçirijisi ýaly taslamalar boýunça Stambul şäherinde brifing geçirmek barada teklibini aýtdy. Bu barada Türkmenistanyň daşary syýasat edarasynyň saýtynda habar berilýär.
Şeýle hem myhman, beýle çäräniň geçirilmegi bilen YHG-ň başga gatnaşyjy döwletleriniň ünsüni çekip boljakdygyny...
2018-nji ýylyň 10-njy awgustynda Moskwa wagty bilen 8:21-de «Brent» söwda belgili nebitiň bir barreliniň bahasy 72,10 amerikan dollaryna çenli gymmatlady. «WTI» söwda belgili nebitiň bahasy 66,75 amerikan dollaryna barabar boldy.
9-njy awgustda Londonyň «ICE Futures» biržasynda «Brent» söwda belgili nebitiň bir barreliniň bahasy 0,21 göterim pese düşüp, 72,07 amerikan dollaryna, şeýle-de Nýu-Ýorkuň «NYMEX» haryt biržasynda «WTI»...
OPEC-e girmeýän döwletler iýul aýynda nebitiň çykarylyşyny çäklendirmek boýunça ylalaşygy 44 göterim ýerine ýetirdiler. Bu barada Halkara energetika agentliginiň (HEA) hasabatynda aýdylýar.
Bu ýurtlarda nebitiň çykarylyşy 2016-njy ýylyň oktýabr aýynda günde 240 müň barrele çenli azaldy.
Şol bir wagtda Wena ylalaşygynyň hereket eden bütin döwründe bu döwletler tarapyndan borçnamalaryň ýerine ýetirilişi 82 göterime barabar boldy, diýip Praým...
12-nji awgustda Gazagystanyň Aktau şäherinde Hazarýaka döwletleriniň Baştutanlarynyň sammiti geçiriler.
Häzirki wagtda ähli döwletler diplomatik ýollar arkaly bu çärä gatnaşýandygyny mälim etdiler. Bäş Hazarýaka döwletleriniň ählisiniň, hususan-da, Gazagystanyň, Azerbaýjanyň, Eýranyň, Russiýanyň we Türkmenistanyň daşary syýasat edaralary Bäşinji Hazarýaka duşuşygyna taýýarlanmak boýunça zerur işleri alyp barýarlar.
Duşuşygyň gün tertibine Hazarda hyzmatdaşlyk etmek meselesi, ulag, söwda-ykdysady gatnaşyklar boýunça ylalaşyklara...
Nebitiň dünýä boýunça bahalary öňküsi gün 3 göterimden gowrak aşaklamadan soňra 9-njy awgustda irden ýene-de gymmatlaýar.
Moskwa wagty bilen 8:00-da «Brent» söwda belgili nebitiň bir barreliniň bahasy 0,28 göterim ýokarlanyp, 72,47 amerikan dollaryna deň boldy. «WTI» söwda belgili nebitiň bahasy 0,04 göterim gymmatlap, 66,97 amerikan dollaryna barabar boldy.
ABŞ-nyň energetika ministrliginiň ýurtda çig mal ätiýaçlyklary baradaky hepdelik...
Ýaponiýanyň Aziýa ýurtlaryna maýa goýmaklyga ýöriteleşen Halkara hyzmatdaşlyk banky (JBIC) täze türkmen taslamalaryny maliýeleşdirmeklige taýýardygyny beýan etdi. Bu barada JBIC-iň wekiliýeti Türkmenistanyň DIM-inde geçirilen duşuşykda beýan etdi, diýlip Türkmenistanyň daşary syýasat edarasynyň saýtynda habar berilýär.
Ýaponiýa Türkmenistanda milli ykdysadyýeti diwersifikasiýalaşdyrmak, ýagny ony has köpdürli etmek hem-de şol bir wagtda iş orunlarynyň sanyny köpeltmek üçin ýakynda kabul...


text:
Orazow Toýmyrat Orazowiç Seýsmiki ýagdaýa durnukly gurluşyk ylmy-barlag institutynyň Gurluşyk materiallaryň hasiýetleriniň barlagy barlaghanasynyň müdiriniň wezipesini ýerine ýetiriji.
Ol 2006-njy ýylda Magtymguly adyndaky Türkmen döwlet uniwetrsitetiniň himik, mugallym hünäri boýunça tamamlady. Seýsmiki ýagdaýa durnukly gurluşyk ylmy-barlag institutyna 2000-nji ýyldan işe başlaýar.
2007-2013-nji ýyllar aralykda birnäçe edaralarda dürli wezipelerde işledi.
2013-2017-nji ýyllar aralykda Seýsmiki ýagdaýa durnukly gurluşyk ylmy-barlag institutynyň “Gidroizolýasiýa we posa garşy gorag” barlaghanasynda inžener wezipesinde işledi.
2017-nji ýylyň noýabryndan “Gurluşyk materiallaryň hasiýetleriniň barlagy” barlaghanasynyň müdiriniň wezipesini wagtlaýyn ýerine ýetiriji.
Orazow Toýmyrat akkreditirlenen barlaghananyň oblastynda göz öňünde tutulan synaglarynyň ýerine ýetirilişiniň hiline gözegçilik edýär. Daşary ýurtlardan getirilýän (sement – Türkiýe, Eýran döwl., beton üçin goşundylary, demir magdany we beýl.) gurluşyk materiallaryna netijenamalary berýär. Onuň ýolbaşçylygynda gurluşyk materiallarynyň himiki-mineralogiki barlaglary, şeýle hem teýgum suwunyň, beton we erginler üçin suwuň himiki seljermeleri amala aşyrylýar.
©Seýsmiki Taýdan Durnukly Gurluşygyň Ylmy-Barlag Instituty


text:
Balykesir Arap maýadarlarynyň ünsüni özüne çekýär
2016-2017-nji ýylda Türkiýäniň iň köp ähmiýet gazanan welaýaty bolan Balykesir Arap maýadarlarynyň ünsüni özüne çekýär
Şäher häkimi Zekai Kafaoglynyň myhmany hökmünde şähere 9 ýurtdan 30 maýadar geldi.
Birleşen Arap Emirliklerinden, Saud Arabystanyndan, Katardan, Kuweýtden, Liwiýadan, Siriýadan, Ýemenden we Marokkodan gelen maýadarlara şäheriň maýa goýum mümkinçilikleri hakynda maglumat berildi.
Şäher häkimi Kafaogly arap maýadarlaryna şäheriň ýerleşişi, geotermal çeşmeleri, maýa goýum mümkinçilikleri hakynda giňişleýin maglumat berdi.
Kafaogly “Musulman doganlyk ýurtlaryny Balykesire gelmäge, maýa goýmaga we biziň bilen hyzmatdaşlyk etmäge çagyrýarys. Şäheriň ýerli ýolbaşçylary hökmünde biz ähli taraplaýyn amatly şert döretmäge taýardyrys” diýdi.


text:
SiziňÝalyBiri
Azym Işan
@messibet: Aşgabatda Griboýedow koçesi bilen Günbatara barýakaň Gogol köcä ýetmäkäň çep tarabyňdaky gabrystanlyga Azym işan öwülýäsi diýýäler. Ýöne işan agaň jesedi aslynda ol ýerde dälmikä, soň öz ata-babasynyň mekanyna alyp gidipdirler diýdiňiz welin?
Menem öz bilenlermi ýazaýyn diýdim. Edil şu wagtam şol öwlüýä gözüme dü...
5 ýaşly çaga dogany üçin ölüme razy bolupdyr
Bir lukmanyň başdan geçirenleri :
Birnäçe ýyl öň Stanford Hassahanasynda höwes bilen işleýärdim. Şol wagtlar, örän az duş gelýän bir kesele duçar bolan Liza atly bir gyzy agyr ýagdaýda tanadym. Gowulaşmasy üçin diňe bir ýol bardy, bäş ýaşyndaky oglan jigisinden gan almalydy. Oglan jigisi hem şol keseliň hötdesinden gelipdi we bedeninde...
Öňki ertir.com häzir nirede?
alemjahan.net
Öňki ertirçileriň aglaba agzalary şu ýerde.
Köp funksiýalary bar bu saýtyň. Girip görmegi maslahat berýän.
Test çözmekde mekirlik(ýa etmelsem şumy?)
Haýsy jogap dogry?
a)23 b)17 ç)-45 d)10 e)-17
Bu soragy çözmäne diňe test babatda tejribejik we zehinjagaz gerek!
Ine çözlüşem.
a)1% b)50% ç)1% d)1% e)47%
Dogry bolma mümkinçilikleri. Matematikada köplenç amallar (minus/pilýus) ýalňyşyp gidýä mesele işenilende we dogry jogabyň...
Dünýäniň iň baý adamlary 2018
Bilişimiz ýaly Forbes žurnaly ýylda "Top-10 World Richest people" sanawyny çykarýar.
Forbes 72 döwletden we terroristlerden (ilkinji gezek Horwatiýaly we Zimbabweden hem adam girdi) 2208 milýarderi hasaba aldy. Bu ýygyna 9.1 trillion $ degişli bolup, ol dünýä pulynyň 18%-ini düzýär. Sanawda bolsa birinji ýeri Jeff Be...
> meýilnama
Şu ýylky Çempionlar ligasynyň jogap oýnunda Ýuwentus Real Madride jogapsyz 3 gol urmagy meýilleýär. Massimilliano Alegriniň düzen ≪A≫ meýilnamasy görä 3 gol urulmalydy. Meýilnama 96% başada bardy. Emma 100% däl. Madrid ýagdaýdan çykdy, 1 gol urdy, Ýuwentusyň ≪A≫ meýilnamasyny pozdy. We Real ýeňdi. Sebäbi Ýuwentusda...
Seniň näzli garaýşyň çyn magşuk gyza meňzär
Saza meňzär
Gyşda çyksaň seýrana
Meýdanlar ýaza meňzär
Güleniňde gülkiň seň
Joşgunly saza meňzär
Töweregiňe garaýşyň
Köldäki gaza meňzär
Hüýr-periler ýanyňda
Tozana-toza meňzär
Gülim seni görenimde
Ýüregim köze meňzär
Saçyň bulutl...
Dykgat!
Häzir biziň obada Aý tutulyp başlady welin, öňüni alyp bolanokmy? Ýa-da öňüni alardan giçmi?
On ýedimde
Depderçämden göçürme
On ýedi ýaş döwri geljegiiň kesgitlenilýän döwri ekeni. Kim boljagyň, näme iş bilen meşgullanjagyň, nirede okajagyň, haýsy käri ele aljagyň… hemme-hemmesiniň aýyl-saýyl bolýan döwri. Soň guwanç bilen ýatlasaň hem, arman bilen ýatlasaň hem şu döwre salgylanýaň.
Bu...
Öz işiniň ussatlary #1
Gülküli sahnalaryň ussady Türkmenistanyň Magtymguly adyndaky döwlet baýragynyň eýesi AKMYRAT BÄŞIMOWY ýatlap!
Guýmagursak zehin, gülküli keşpleriň ussady Akmyrat Bäşimow 1937-nji ýylyň 11-nji Oktýabr Ahal welaýatynyň Kaka etrabynyň Gowşut obasynda dünýä inýär. Ol orta mekdebi tamamlap, 1955-57-nji ýyllar aralygy Marynyň lukmançylyk o...
Gyzykly taryhy wakalarymyz
Ilki bilen hemmäňize salam. Men bu gün talyplar.coma täze agza boldum we ilki bilen şu taryhy gyzykly faktlary size ýetirmek isledim.
Lomakiniň birinji Ahalteke ekspedisiýasyna gatnaşyjy W. A.Tugan-Mürze-Baranowskiý türkmenleriň batyrlygy, gylyç işletmäge ezberligi hakda gaty köp faktlary mysal getirýär. Meselem:...


text:
Iň täzeler
- Türkmenistanyň Prezidenti Azerbaýjan Respublikasynyň Prezidentini gaýtadan saýlanmagy bilen gutlady
- Gasemi: Saudylar Sionistleriň ýanynda Ortagündogarda jenaýatyň simwolyna dönendirler
- Kamalwwandi:ýadro ylalaşygyň bozulmagy halkara köpçüligine urgy mysalyndadyr
- Eýranyň ýadro işlerine Braziliýa goldaw berýär
- Eýran bilen Orsýetiň parlament hyzmatdaşlyklary barada bir ylalaşyga gol goýuldy
- Ruhani:ýadro ylalaşygyň bozulmagy bilen ygraryndan dänen taraplar puşman boljakdyrlar
- Aşgabada Aziýa futbol konfederasiýasynyň wekiliýeti bardy
- Minskde GDA-nyň Daşary işler ministrleriniň geňeşiniň mejlisi geçirildi
- Hytaý bilen Orsýet ýadro ylalaşygyny bozmak dogrusyndaky Amerikanyň hereketini ýazgardylar
- Brujerdi: ýadro ylalaşygyndan peýdalanyp bilýän mahalyna çenli Eýran ýadro ylalaşygyndan çykmaz
Has gyzykly
Thursday, 23 February 2012 06:12
Marawa depe şäherinden gepleşik 3
Thursday, 23 February 2012 05:42
Marawa depe şäherinden gepleşik 2
Thursday, 23 February 2012 05:23
Marawa depe şäherinde gepleşik 1
Thursday, 23 February 2012 03:37
Temir garaguzy obasynda 2
Thursday, 23 February 2012 02:28
Temir garaguzy obasynda 1
Saturday, 16 April 2011 23:10
Dr Hamid Zeýtunli 3-nji bölüm
Dr Hamid Zeýtunli 3-nji bölüm
Saturday, 16 April 2011 22:56
Dr Hamid Zeýtunli 2-nji bölüm
Dr Hamid Zeýtunli 2-nji bölüm
Saturday, 16 April 2011 22:37
Dr Hamid Zeýtunli 1-nji bölüm
Dr Hamid Zeýtunli 1-nji bölüm


text:
Russiýa Türkiýe beriljek S-400 ulgamlary bilen bagly beýanat berdi
Wladimir Kožin ulgamlaryň 2019-njy ýylyň ortasynda iberiljekdigi bilen bagly habarlary bolsa tassyklamady
Russiýanyň Prezidenti Wladimir Putiniň harby we tehniki hyzmatdaşlykdan jogapkär orunbasary Wladimir Kožin Türkiýä S-400 raketa goranyş ulgamlaryny 2019-njy ýylyň ahyrynda iberjekdiklerini belledi.
Metbugat işgärleriniň Türkiýä S-400 ulgamlarynyň haçan iberilmäge başlanjakdygy bilen bagly soragyna Kožin: “2019-njy ýylyň ahyryna ibereris” diýip habar berdi.
Wladimir Kožin ulgamlaryň 2019-njy ýylyň ortasynda iberiljekdigi bilen bagly habarlary bolsa tassyklamady.


text:
Bas múftı Ekibastuz qalalyq meshitiniń jumysymen tanysty (FOTO)
Qazaqstan musylmandary dinı basqarmasynyń tóraǵasy, Bas múftı Serikbaı qajy Oraz Pavlodar oblysyna jasaǵan is-sapary barysynda Ekibastuz qalalyq meshitinde boldy.
Ekibastuz qalalyq meshitiniń bas ımamy Otarbaev Baýyrjan Bas múftıge meshittiń tynys-tirshiligimen, Alla úıinde atqarylyp jatqan ıgi sharalarmen tanystyrdy.
Meshittiń tómengi qabatynda jańadan ashylǵan erler namazhanasymen, meshit aýlasyndaǵy saýat ashý kýrsyna arnalǵan ǵımarat qurylysymen tanysqan Bas múftı qysqa merzim ishinde atqarylǵan aýqymdy jumystar jaıly oń pikirin bildirdi.
Kezdesýden keıin QMDB tóraǵasy Serikbaı Satybaldyuly jergilikti din qyzmetkerlerine naqty tapsyrmalar berdi.


text:
Kontinent
Kontinent (lat. continens) — daş-töweregi suw bilen gurşalan iň iri gury ýer bölegi; oňa materik hem diýilýär.
Kontinentler[üýtget | edit source]
Ähli kontinentleriň doly gury ýer meýdany 148 647 000 км², ýa-da Ýeriň meýdanynyň 29%-i (510 065 600 km²).
Materikler[üýtget | edit source]
Dünýä bölekleri[üýtget | edit source]
- Awstraliýa (+ Okeaniýa)
- Antarktida
- Afrika
- Ýewropa
- Aziýa
- Amerika (Demirgazyk Amerika we Günorta Amerika, ýa-da Täze Dünýä)
Şeýle hem serediň[üýtget | edit source]
Çykgytlar[üýtget | edit source]
- Materikleriň dreýfiniň rekonstruksiýasy(iňlis dilinde)


text:
1984-nji ýylyň sentýabr aýynda Aşgabat şäherinde doguldym. Doglan wagtym Gurban Baýramy bilen deň geleni üçin adym Baýram goýulypdyr.
Edil bäbeklik döwrümden ýadymda galan zat ýok. Ýöne 1987-nji ýylda öňki ady bilen Daşhowuz (Ташауз) häzir bolsa Daşoguza göçdik. Esas çagalyk ýatlamalarym mekdeb okuwçysy döwrümdekä başlanýar.1991-nji ýylda Daşoguz şäherindäki 3-nji orta mekdebinde okuwa başladym. 1-nji synpa başlanymyzda Lenin baba bilen başlapdyk. Belkide biz iň soňky oktýabrýonok (октябрёнок) bolanlardandyk. Okuw rus dilinde geçilýärdi, şol sebäpli rus dilini hem öwrenip galdyk.
1996-njy ýylda Daşoguz türkmen-türk mekdebine giriş synagyna gatnaşdym. 186 dalaşgäriň arasynda 2-nji bolup şol mekdebe girdim. We 2001-nji ýylda orta bekdebimi 3-nji bolup tamamladym.
Orta mekdebimi tamamlan ýylym (2001) Türkiýä ýokary okuw okamana gitdim. 6 ýyllyk Türkiýe tejribämden soň 2007-nji ýylda Atawatana dolandym.
Indiki 3 ýylym türk gurluşyk firmalary bilen baglanşykly bölüm. 3 ýyl içinde işlän wezipelerimi sanasaň sogaby bar. Ýönekeýje üpjün edijiň kömekçisinden başlap iň soňunda ammar müdiri wezipesine çenli her wezipäni gördim.
2010 ýylynda ýene Atawatany terk etmeli boldym. Bilýänje zatlarymy beýlekiler bilen paýlaşar ýaly günorta-gündogar aziýada günimi görýän.
Bul saýty açmagymyň esasy sebäbi türkmen dilinde açylýan kän blog bolmaýşy bolup durýar. Bu ýerde myhmanlarym bilen käbir zatlary paýlaşaryn diýip umyt edýärin.
Esasy gyzyklanýan zatlarym IT tehnologiýalary. Syýahat etmäni hem halaýan. Käwagt daş töweregimde bolýan zatlary syn edip bellik alýan…
Baýram TM


text:
Malaýziýada geçirilen parlament saýlawlarynda 92 ýaşly Mahathir Mohamad ýeňiş gazandy. Saýlaw komissiýasynyň maglumatlaryna görä, saýlawlara gatnaşyk 76 göterim töweregi boldy. Mundan ozalky dolandyryjy bileleşik 60 ýyllap häkimiýetde bolup, saýlawlarda 13 gezek yzly-yzyna ýeňiş gazanypdy. Indi Mahathir Mohamad dünýäniň iň garry Premýer-ministri bolar. Ol mundan ozal, bu wezipede 1981-nji ýyldan 2003-nji ýyllar aralygynda işläpdi.
Wengriýanyň parlamenti Wiktor Orbany täze dört ýyllyk möhlet bilen ýurduň Premýer-ministri wezipesine tassyklady. Orban 1998-2002 we 2010-2018-nji ýyllar aralygynda Wengriýanyň ministrler kabinetine ýolbaşçylyk etdi.
Italiýanyň Assizi şäherinde Germaniýanyň kansleri Angela Merkel parahatçylygy goramakda, şeýle hem bosgunlara ýardam bermekde tagallalaryny gaýgyrmaýanlygy üçin “Mukaddes Fransiskonyň parahatçylyk lampadasy” ordeni bilen sylaglandy. Dabara Italiýanyň ministrler geňeşiniň başlygy Paolo Jentiloni, şeýle hem Kolumbiýayň Prezidenti, Nobeliň parahatçylyk boýunça baýragynyň eýesi Huan Manuel Santos gatnaşdy. Huan Manuel Santos iki ýyl mundan ozal, bu baýrak bilen sylaglanypdy.
Baharyň iň ajaýyp baýramçylyklarynyň biri — Kanadada geçirilýän Çigildemleriň baýramçylygy (The Canadian Tulip Festival) maý aýynyň birinji ýarymynda Ottawada başlap, iki hepdeläp dowam edýär. Her ýylyň maý aýynda Kanadanyň paýtagty dürli görnüşli çigildemlere gark bolýar. Paýtagtda bu güllere dostlugyň hem-de hakyky baharyň alamaty hökmünde garalýar. Şu günki günde dünýäniň islendik şäheri bilen deňeşdireniňde, bu şäherde has köp güller ösdürilip ýetişdirilýär.
Hytaýly alpinist Sýa Boýuý 70 ýaşynda Ewerest belentligini boýun egdirdi. Ol ömrüniň dowamynda dört sapar Ewerest belentligine çykmaga synanyşýar. Ol şol synanyşyklarynyň birinde iki aýagyny sowuk aldyryp, aýaksyz galýar. Ol oturtma aýaklary bilen Ýer togalagynyň iň beýik depesine çykan ikinji adamdyr. Birinjisi Täze zelandiýaly Mark Inglis bolup, 2006-njy ýylda Ewereste çykýar. Ewerest Gimalaýda ýerleşýän Ýeriň iň beýik dagydyr. Ewerest deňiz derejesinden 8848 metr ýokardadyr. Onuň depesine çykmak alpinistleriň iki aý wagtyny alýar. 1953-nji ýylyň 29-njy maýynda Tensing Norgeý we Edmund Hillari dagy onuň depesine çykýarlar.


text:
Türkmenistan BMG-nyň rekomendasiýalarynyň bir toparyny inkär etdi
Türkmenistanyň häkimiýetleri BMG-nyň adam hukuklary boýunça işçi toparynyň 2018-nji ýylyň maýynda beren 191 rekomendasiýasynyň 19-syny yzyna gaýtardy. Bu barada adam hukuklary boýunça Ženewada 10-njy sentýabrdan 28-nji sentýabrda çenli aralykda geçirilýän 39-njy sessiýanyň maglumatlarynda aýdylýar diýip,Fergana saýty habar berýär.
Türkmenistan 98 rekomendasiýany kabul etdi, üç rekomendasiýa bada-bat yzyna gaýtaryldy, 90 rekomendasiýa seretmek üçin kabul edildi. Häkimiýetler seretmegiň jemleri boýunça ýene-de 16 rekomendasiýany yzyna gaýtardylar. Düşündiriş diňe käbir punktlar boýunça berildi.
Hususan-da, türkmen häkimiýetleri ýerli halklaryň zähmetini goramak hakyndaky halkara Konwensiaýany tassyklamakdan ýüz öwürdiler. Häkimiýetleriň düşündirmeklerine görä, BMG-nyň kesgitlemegine laýyklykda, ýerli halk häzirki halklaryň nesillerinden durýar. Olar bu ýere başga medeniýetleriň we etniki toparlaryň wekilleri gelip, özlerini tabyn edenlerinde we garaşly ýagdaýa salanlarynda ýurduň häzirki territoriýasynda ýaşaýardylar.
Häkimiýetleriň bellemeklerine görä, Türkmenistanda bu kesgitlemä laýyk gelýän halk ýok. Diýmek, bu konwensiýany tassyklamak maksadalaýyk däl.
Gomoseksual gatnaşyklary üçun jenaýat jogapkärçiligine çekmegi bes etmek we ähli görnüşdäki kemsitmeleriň gadagan edilmegi baradaky rekomendasiýalar hem “raýat jemgyýetiniň kemala gelen garaýyşlaryna garşy gelýär” diýlip, ret edildi.
Dini ynançlary boýunça harby gullukdan boýun gaçyrýan adamlary jenaýat jogapkärçiligine çekmegi bes etmek baradaky rekomendasiýa “Türkmenistany goramak – her bir raýatyň mukaddes borjy” diýen sebäp boýunça ret edildi.
Şeýle-de, häkimiýetler WIÇ barlagyndan mejbury geçirilmeginden ýüz öwrülmegi baradaky rekomendasiýany ýerine ýetirmekden boýun gaçyrdylar, ýagny bu normalaryň kemsidiji däldigini we adam hukuklaryny bozmaýandygyny öňe sürdüler.
Dine ynanmak azatlygyny goramak, şeýle-de raýaty öz pikirini aýdany üçin jenaýat jogapkärçiligine çekmegi bes etmek boýunça anyk çäreleriň görülmegi barada berlen rekomendasiýalar hem ret edildi, ýagny Türkmenistanyň Konstitusiýasynyň şeýle-de raýatlara pikir azatlygyny kepillendirýändigi aýdyldy.
Şeýle-de häkimiýetler senzurany gadagan etmek we KHBS azatlygyny üpjün etmek rekomendasiýalaryna hem ters reaksiýa bildirdiler, ýagny bularyň ählisiniň Konstitusiýada ýazylandygyny aýtdylar.
Mejbury zähmeti we çaga zähmetini gadagan etmek barada berlen rekomendasiýa bolsa, bularyň eýýäm, Türkmenistanyň täze Konstitusiýasynda degişli derejelerde öz beýanyny tapandygyny aýtmak bilen inkär edildi.
Tussaglary, şol sanda Owadandepe türmesindäki bendileri doly üzňeleşdirme düzgüninde saklamakdan el çekmek, şeýle-de Aşgabatda jaýyndan göçürilip, zyýan çeken adamlara degişli kompensasiýalaryny bermek barada berlen rekomendasiýalar hem hiç bir düşündiriş bermezden inkär edilen geňeş-maslahatlaryň sanawyna girýär.


text:
„Parahat-7“ ýaşaýyş jaý toplumynyň merkezinde ýigrimi müň inedördül metrden gowrak ýerde „Bereketli“ söwda merkeziniň gurluşygytamamlanyp barýar. Taslamany Türkmenistanyň Senagatçylar we telekeçiler birleşmesiniň tabşyrygy boýunça „Belent jaý“ hususy kärhanasy amala aşyrýar.
Eýýäm şu ýylyň özünde bu ýerde senagat we azyk harytlary satylýan söwda nokatlarynyň, et, süýt, balyk we beýleki önümlere ýörüteleşdirilen pawilýonlaryň 280-si açylar. Söwda zalyndan başga-da, kafe, şeýle ýurdumyzda belli belgili „Halk market“ uniwersal dükan hereket eder.
Täze sowda merkezi dürli nokatlaryň oýlanşykly ýerleşdirilişi bilen tapawutlanýar. Onuň birinji we ikinji gatlarynda ýerleşýän dükanlar alty bölege bölünip, olaryň arasynda giň geçelgeler bar. Ýapyk meýdanynyň merkezinde gök-miwe önümleri bölekleýin satylýan söwda hatarlary bar. Birinji we ikinji gatlardaky söwda nokatlaryna basgançaklar, eskalatorlar we liftler bilen galyp bolýar. Merkezleşdirilen ýelejirediş we ýyladyş ulgamy oňaýly howa şertlerini döretse, durnukly elektrik üpjünçiligini transformator kiçi bekedi üpjün edýär. Söwda merkeziniň golaýynda 300 awtomobile niýetlenen duralga açylar.
Täze söwda merkezi paýtagtyň günorta-gündogaryndaky iri ýaşaýyş jaý toplumynyň ösýän durmuş-dynç alyş düzüminiň üstüni ýetirer. Bu ýerde eýýäm umumy bilim berýän mekdepleriň, çagalar baglarynyň, Saglyk öýleriniň birnäçesi, dükanlar, kafeler, durmuş hyzmaty kärhanalary, aragatnaşyk nokatlary guruldy, gara ýollar, ýaşaýyş jaýlaryna barýan ýollar abadanlaşdyryldy, pyýadalar üçin ýodalar gurnaldy, müňlerçe nahallar oturdyldy.


text:
Polşanyň Senaty Birleşen Ştatlaryň duýduryşlaryna garşy çykyp hem-de Ysraýylyň gazaply nägileligine garamazdan, Holokost bilen bagly sözleri kadalaşdyrýan we ýurduň abraýyny goramaga gönükdirilen jedelli kanun taslamany kabul etdi.
1-nji fewral güni ir bilen Senatyň ýokary öýi 57 wekiliň goldamagynda, 23 wekiliň garşy çykmagynda we iki saklanan ses bilen bu kanun taslamany tassyklady. Agzalýan kanun taslama laýyklykda Nazist Germaniýasynyň konsentrasion lagerlerine “Polýak ölüm lagerleri” diýip ýüzlenen adamlar ýa-da Polşany nazist jenaýatlaryna gatnaşmakda aýyplaýanlar kanun öňünde jogapkärçilige çekilip, 3 ýyl azatlykdan mahrum ediler ýa-da olara jerime salnar.
Ýöne entek bu kanun taslamany, ony goldap çykyş eden prezident tassyklamaly.
ABŞ we Ysraýyl bu kanunyň söz azatlygyny we ylmy barlaglary çäklendirmeginden howatyrlanyp, Polşany mundan el çekmäge çagyrdy.
Biz Holokost baradaky diskussiýalara we teswirlemelere kynçylyk döretmez ýaly, örän ünsli bolmaly diýip, Birleşen Ştatlaryň Döwlet departamentiniň metbugat wekili Hezer Nauert aýtdy.
Biz nätakyk hem-de göwne degiji çykyşlara garşy göreşmegiň iň ygtybarly usulynyň açyk debatlardygyna we ylmy barlaglardygyna ynanýarys diýip, Nauert aýtdy.
Holokostyň taryhy horlukly, görgüli hem-de örän çylşyrymly. Biz “Polýak ölüm lagerleri” diýen ýaly sözleriň nätakykdygyna, ýalňyşdygyna hem-de göwne degijidigine düşünýäris diýip, ol sözüniň üstüni ýetirdi.
“Şol bir wagtyň özünde biz bu kanun taslama güýje giren ýagdaýynda, onuň Polşanyň ABŞ we Ysraýyl bilen gatnaşyklaryny hem öz içine alýan strategiki bähbitlerine we gatnaşyklaryna ýetirjek oňaýsyz täsirlerine-de alada bildirýäris. Ýaranlarymyzyň arasyndaky özara agzalalyk diňe duşmanlarymyza bähbit getirer.
Biz bu kanunçylygyň söz azatlygyna hem-de biziň hyzmatdaşlarymyzyň arasyndaky netijeli gatnaşyklaryň ýörelgelerine ýetirjek potensial täsirini göz öňünde tutup, Polşany agzalýan kanun taslamany täzeden gözden geçirmäge çagyrýarys” diýip, ABŞ-nyň Döwlet departamentiniň metbugat wekili Hezer Nauert aýtdy.
Polşanyň konserwatiw gymmatlyklary ýörelge edinen Kanun we Adalat partiýasy (PiS) gürrüňi edilýän kanunçylyk namalary bilen özleriniň II Jahan urşy döwründe Nazist Germaniýasynyň basyp alan polýak döwletiniň çäginde hereket eden ölüm lagerlerine “Polýak ölüm lagerleri” diýip ýüzlenilmegine garşy göreşýändigini aýdýar.
Ysraýylyň premýer-ministri Benýamin Netanýahu ýurduň Polşadaky ilçisine kanun taslama garşy nägileligini beýan etmek üçin, Polşanyň premýer-ministri Mateuş Morawieçki (Mateusz Morawiecki) bilen duşuşmagy tabşyrandygyny aýtdy.
Bu kanun esassyz we men muňa garşy çykýaryn. Taryhy üýtgedip bolmaz; Holokosty ret etmek mümkin däl diýip, Netanýahu 27-nji ýanwarda çykyş etdi.
Polşalylar “Polýak ölüm lagerleri” diýen ýaly sözleriň ulanylmagyna garşy ýyllap göreşip gelýärler. Sebäbi şeýle sözleriň ulanylmagy diýmeklik, Nazist Germaniýasynyň lagerlerde esasan ýewreýlerden ybarat bolan millionlarça adamy öldürmegine Polşanyň belli bir derejede şäriklik edendigini alamatlandyrýar.
Nazistler 1939-njy ýylda Polşany basyp alansoň, ol ýerde gürrüňi edilýän lagerleri gurup, olary işe girizdiler.
Bu kanun taslama Polşanyň Ýokary öýünde kabul edilensoň, oňa goldawyny beýan eden prezidentiň dykgatyna ýetiriler. Senatyň Aşaky öýi 26-njy ýanwarda agzalýan kanunçylygy tassyklady.
ABŞ-nyň bu mesele boýunça eden çykyşy günorta Polşada ýerleşýän Auşwitziň (Oswensim) azat edilmeginiň 73-nji ýyl dönümini hatyralap, bütin dünýäniň Halkara Holokost Ýatlama gününi bellemeginden birnäçe gün soňa gabat geldi.


text:
Sanlyja ýyllarda kämil enjamlar bilen üpjün edilen häzirki zaman bilim ojaklarynyň köp sanlysy gurlup, ulanmaga berildi. Ozaldan bar bolan mekdepleriň durkuny düýpli täzelemek, olary täzeden enjamlaşdyrmak işleri hem üstünlikli dowam edýär. Şeýle üns-alada okuw-terbiýeçilik işlerini netijeli ýola goýmaga giň mümkinçilik berýär.
Ýurdumyzyň bilim ojaklarynda Türkmenistanyň Prezidentiniň Karary bilen tassyklanan “Türkmenistanda daşary ýurt dillerini okatmagy kämilleşdirmegiň Konferensiýasyny” durmuşa geçirmek maksady bilen, köptaraply çäreler ýaýbaňlandyrylýar.
Bilim işgärleriniň hünär ussatlygyny ýokarlandyrmak meselesi hemişe ileri tutulýar we bu babatda netijeli işler alnyp barylýar. Olaryň gatnaşmaklarynda usuly-amaly okuwlar geçirilip durulýar. Şeýle çäreleriň ahyrky maksady bolsa, orta mekdeplerde okuwçylara berilýän bilimiň hilini ýokarlandyrmagy gazanmak bolup durýar. Mekdep okuwçylarynyň dürli derejelerdäki ders, taslama we halkara bäsleşiklerinde şowly çykyşlary munuň aýdyň mysaly.
Ýurdumyzyň mekdeplerinde bilim alýan zehinli çagalaryň halkara derejesinde geçirilýän dürli dersler boýunça bäsleşiklere yzygiderli gatnaşyp, ýokary netije görkezýändiklerini görmek bolýar. Muňa mysal bolup, şu ýylyň aprel aýynda Malaýziýada geçirilen “MIÝIO-2018” atly Malaýziýa halkara ýaş oýlap tapyjylaryň, şeýle-de Gazagystan Respublikasynda geçirilen “INFORMATRIХ-2018 Aziýa Paсifiс” atly halkara taslama bäsleşiklerinde, şeýle-de ýurdumyzyň ýokary okuw jaýlarynda okaýan talyplarymyzyň maý aýynyň 18-20-si aralygynda Bolgariýa Respublikasynyň Ýundola şäherinde Açyk halkara matemetika olimpiadasyna gatnaşyp mynasyp orunlara eýe boldular. Ýurdumyzyň ýokary okuw jaýlarynyň talyplary şu okuw ýylynyň dowamynda Russiýa Federasiýasynyň Sankt-Peterburg şäherinde, Rumyniýada, Polşada, Ysraýylda, Bolgariýada, Serbiýa respublikasynyň Belgrad şäherinde geçirilen ýaş matematikleriň bäsleşişiklerinde, halkara olimpiýadalarda we ders bäsleşiklerinde üstünlikli çykyş edip, altyn, kümüş we bürünç medallara mynasyp boldular. Şu ýylyň aprel aýynyň 23-29-y aralygynda Belarus Respublikasynyň Minsk şäherinde 52-nji Halkara Mendeleýew himiýa olimpiadasy geçirildi. Bu abraýly halkara bäsleşikde ýurdumyzyň zehinli mekdep okuwçylaryndan saýlanan topar gatnaşyp, baýrakly orunlara mynasyp boldular. Şeýle-de şu ýylyň maý aýynyň 21-27-si aralygynda Hindistan Respublikasynyň Deli şäherinde bilogiýa, himiýa, fizika, matematika dersleri boýunça 7-nji Halkara «Amity» olimpiadasy geçirildi. Halkara bäsleşige ýurdumyzyň zehinli mekdep okuwçylarynyň 20-sinden düzülen topar gatnaşdy. Olardan 8 sanysy altyn medala, galan okuwçylar kümüş, bürünç medallara we baýrakly orunlara mynasyp boldular.
Bilimli nesil-kuwwatly Watan
Sanlyja ýyllarda kämil enjamlar bilen üpjün edilen häzirki zaman bilim ojaklarynyň köp sanlysy gurlup, ulanmaga berildi. Ozaldan bar bolan mekdepleriň durkuny düýpli täzelemek, olary täzeden enjamlaşdyrmak işleri hem üstünlikli dowam edýär. Şeýle üns-alada okuw-terbiýeçilik işlerini netijeli ýola goýmaga giň mümkinçilik berýär.


text: Germaniýanyň Bawariýa welaýatynda ýerleşýän Nördlingen şäherçesi 1960-njy ýyllara çenli meteor krateriň içinde gurulandygy bilinmeýärdi, haçan-da Amerikaly iki sany ylmy işgär bu şäherçedäki binalaryň "shocked quartz" atly maddadan gurulanlygy sebäpli kraterde ýerleşýändigine göz ýetirýärler. Meteor 14.5 million ýyl mundan ozal gaçanlygy çaklanýar. Şäherçäň ady taryhy çeşmelerde ilkinji gezek 898-nji ýylda agzalyp geçilýär. Şäherçäň ilaty 20000 müňden gowrak bolup, bu şäherçe Germaniýada töweregi doly gala bilen gurşalan üç şäherden biridir.


text:
NextTM hödürleýar
Halanan ýazgylar
Bölümler
Soňky jogaplar
YHLASA – MYRAT
Ýapyk binalarda we söweş sungaty boýunça iň çekeleşikli,
gyzgalaňly, ýiti äheňdäki tolgundyryjy hem şowhunly geçen bäsleşikleriň biri 3x3 basketbol
ýaryşy boldy diýsek, öte geçdigimiz bolmaz. Bu bäsleşikler paýtagtymyzyň
Olimpiýa şäherçesiniň 3x3 basketbol arenasynda boldy. Aziýa we Okeaniýa
yklymlaryndan 15-e golaý döwletden gelen erkekler we zenanlar toparlary hem-de
bu duşuşyklary synlamaga gelen tomaşaçylar 5 günläp juda çekeleşikli
bäsleşikleriň şaýady boldular.
Bu oýnuň tapawutly tarapy – ol arassa 10 minutlap dowam
edýär we haýsy topar berlen wagtyň içinde ilki 21 utuk gazansa, şol topar
ýeňiji diýlip yglan edilýär. Eger duşuşyk deňme-deň tamamlansa, onda toparlaryň
biri 2 utuk aratapawudy bilen öňe saýlanýança, goşmaça wagt bilen ýaryş dowam
etdirilýär.
Türkmenistanyň 3x3 basketbol boýunça erkekler we zenanlar
toparlaryny Ýapyk binalarda we söweş sungaty boýunça V Aziýa oýunlaryna
serbiýaly hünärmen Milan Kotoras bilen tälimçi Redwan Welişaýew bilelikde
taýýarladylar.
Ýaryşyň ilkinji güni düzüminde Aýna Gökowa, Leýla
Halylowa, Nigýara Nagiýewa we Mährijemal Jumageldiýewa dagynyň çykyş edýän
zenanlar ýygyndy toparymyz ilkinji duşuşygynda Siriýanyň toparyndan 14:21
hasabynda ýeňlen hem bolsa, şol gün olar ikinji duşuşygynda Mongoliýanyň
toparyndan 19:17 hasabynda üstün çykdy.
Ýaryşyň ikinji güni erkekler ýygyndy toparymyz birinji
duşuşygynda Owganystanyň toparyndan 11:17 hasabynda ýeňlen hem bolsa, şol gün
olar hem ikinji duşuşygynda Samoa adalarynyň toparyny 22:11 hasabynda ýeňdiler.
22-nji sentýabrda erkekler ýygyndy toparymyz Yragyň
toparyny 20:13 hasabynda ýeňdi, 23-nji sentýabrda bolsa ýarym finala çykmak
ugrundaky göreşde Kataryň toparyndan 12:14 hasabynda asgyn geldi. Zenanlar
toparymyz bolsa Eýranyň toparyndan 14:7 hasabynda üstün çykyp, ýarym finala
çykdy.
24-nji sentýabrda geçirilen duşuşyklar has-da özüne
çekijiligi bilen tapawutlandy. Ilki bilen finala çykmak ugrunda zenanlar
ýygyndy toparymyz Taýlandyň toparyndan 11:20 hasabynda ýeňildi. Garşydaşlardan
P.Ýofanan – 7, T.Maýihon – 6 we N.Bonmy – 5 utuk getirip, toparynyň finala
çykmagyna saldamly goşant goşdular.
Üçünji baýrakly orun üçin biziň zenanlar toparymyz
Siriýanyň topary bilen duşuşdy. Ildeşlerimiz utuk sany boýunça arany yzygiderli
açsa-da, garşydaşlar erjel oýnap, hasaby deňleýärdiler. Bu duşuşykda toparyna
A.Gökowa – 5, N.Nagiýewa – 4, M.Jumageldiýewa – 4 we L.Halylowa – 2 utuk
getirip, umumylykda 15:12 hasabynda ýeňiş gazandylar we Ýapyk binalarda we
söweş sungaty boýunça V Aziýa oýunlarynyň bürünç medalyna mynasyp boldular.
Zenanlaryň arasyndaky final duşuşykda Taýlandyň topary
Özbegistanyň toparyndan 22:20 hasabynda üstün çykyp, bu oýunlaryň altyn
medalyny gazandy.
Erkekleriň arasynda 15:14 hasabynda Mongoliýanyň
toparyndan üstün çykan Kataryň topary we Gyrgyzystanyň toparyndan 20:18
hasabynda üstün çykan Yragyň topary finala çykdylar. Finalda Kataryň topary
22:12 hasabynda yraklylardan üstün çykyp, Ýapyk binalarda we söweş sungaty
boýunça V Aziýa oýunlarynyň altyn medalyna mynasyp boldy. Üçünji baýrakly orun
üçin bäsleşikde Mongoliýanyň topary Gyrgyzystanyň toparyny 21:11 hasabynda utup,
bürünç medaly eýeledi.
3x3 basketbol arenasynda bu görnüşiň ýeňijilerine
baýraklary Aziýanyň Olimpiýa Geňeşiniň maglumat we statistika komitetiniň
başlygy Demçijaw Zagdsuran bilen Aşgabat şäheriniň Sport baradaky komitetiniň
Ýöriteleşdirilen küşt we şaşka mekdebiniň müdiri Şöhratguly Myratgulyýew
bilelikde gowşurdylar.


text:
Sowet döwründe döredilen filmlerde ýerine ýetiren roly üçin köp adamyň söýgüsine mynasyp bolan orsýetli komiki aktýor Mihail Deržawin 81 ýaşynda aradan çykdy.
Deržawiniň 10-njy ýanwarda dünýäden ötendigini Moskwanyň Akademiki satira teatry özüniň Facebook sosial ulgamynda çap eden gysgajyk beýanatynda mälim etdi. Onda aktýoryň ölümine nämäniň sebäp bolandygy barada jikme-jik maglumat berilmedi.
Moskwada doglan Deržawin öz karýerasyna 1959-njy ýylda teatr aktýory hökmünde başlapdy.
Onuň teatr sahnalarynda ýerine ýetiren rollaryna gowy baha berilýär, ýöne ol özüniň 40-dan gowrak sowet filminde ýerine ýetiren rollary bilen meşhur bolupdy.


text:
Erdogan bilen Çipras özara duşuşykdan soň metbgata beýanat berdi
Biziň territorial bitewilik meselesinde hiç hili kynçylygymyz ýok”
Prezident R. T. Erdogan Gresiýa guran resmi saparynyň çäginde Gresiýanyň Premýer ministri Aleksis Çipras bilen duşuşdy.
Erdogan bilen Çipras özara duşuşykdan soň metbgata beýanat berdi.
Prezident Erdogan Türkiýäniň uzak ýyllardan bäri eli ganly terror guramalaryna garşy göreşýändigini, Gresiýanyň hem agdarlyşyk meselesine düşünýändigini belledi we 2016-njy ýylyň 15-nji iýulyndaky agdarlyşk synanşygyndan soň Gresiýa gaçan Fetullahçy terror guramasy FETÖ-niň agzalarynyň gysga wagtda yzyna berilmelidigini aýtdy.
Erdogan “250 raýatymyzy şehit eden FETÖ-niň agzalarynyň kaziýet işine çekilmegi we adalatyň öňünde jogap bermekleri diýseň möhüm. Gresiýa agdarlyşyk synanşygyna gatnaşandan soň Gresiýa gaçan gaçgaklaryň yzyna berilmegi üçin çagyryş berýärin. Gijä galynan adalat, adalat däldir” diýdi.
Gresiýadaky musulman azlyklaryň başdan geçirýän kynçylyklary hakynda hem durup geçen Erdogan “1923-nji ýyldaky Lozanna ylalaşygy 11 ýurdy öz içine alýar. YlalaşykdaÝaponiýanyň hem ýer almagy diýseň täsin” diýdi.
Lozannanyň diňe Eger deňzini we adalary öz içine almaýandygyny aýdan Erdogan “Günbatar Frakiýadaky azlyklaryň hukugy ýokmy? Şol azlyklaryň hukugyny şol ylalaşyk bilen eýsem nähili ýagdaýda kepillendirip bileris. Olaryň hukugyny goramak grek hökümetiniň wezipesi” diýdi.
Lozanna ylalaşygynda entegem düşünilmeýän käbir zatlaryň bardygyny aýdan Erdogan “Patrik daşary ýurda gitmek isleýän bolsa Lozanna görä, Stambulyň Eýýup etabynyň häkiminiň rugsady bilen çykmalydy, emma biz munyň öňüni açdyk. Günbatar Frakiýanyň baş müftüsi wezipesine bellenilýär. Emma biz bu meselede bellenen bilen däl ,eýsem saýlanan adam bilen işleşýäris. 15 ýyldan bäri grek ýolbaşçylaryna düşündirýäris emma netije alyp bilmedik. Lozzany Eger deňzi bilen çäklendirmäliň. Biziň territorial bitewilik meselesinde hiç hili kynçylygymyz ýok” diýdi.
Türkiýede şu günki günde çenli hristiýanlaryň buthana meselesinde hiç hili kynçylygy başdan geçirmändigini aýdan Erdogan “Häzirki wagtda Sümela manastyryny gurýarys we hristiýanlar üçin ybadata açarys. Olara näme üçin bu ýerde ybadat edýärsiňiz diýýän ýok. Emma Gresiýada metjitler meselesinde kynçylyk bar” diýdi.
Çykyşynda Kipr meselesi hakynda hem durup geçen Erdogan yzygiderli we adalatly çözgüde goldaw berýändiklerini nygtady we gepleşiklerden gaçýan tarapyň hemişe Kipriň grek böledigine ünsi çekdi.
Gresiýanyň Premýer ministri Çipras hem ýurdunyň agdarlyşyk synanşygyna gatnaşan FETÖ-niň agzalaryna goldaw bermejekdigini we Gresiýanyň kaziýet organlarynyň meseläni seljerýändigini aýtdy.
Çykyşynda birnäçe ýyldan bäri ykdysady çökgünligi başdan geçirýändiklerini aýdan Çipras “Gresiýa üçin 2018 ýylda Türk-Grek gatnaşyklarynda täze sahypa açylmagy çagyryşyny berýärin” diýdi.


text:
Türkmenistan binagärlik taslamalary göçürilmeginden goramagy maksat edinýär. Hormatly Prezidentimiz Gurbanguly Berdimuhamedow Ministrler Kabinetiniň mejlisinde degişli tabşyryklary berdi.
Döwlet Baştutanymyzyň belleýşi ýaly, häzirki döwürde ýurdumyzda özboluşly desgalaryň we binalaryň gurulýar, olaryň köpsanlysy Ginnesiň rekordlar kitabyna girizildi. Şunuň bilen baglylykda, potratçylar bilen baglaşylýan şertnamalara özboluşly işleriň we pikirleriň göçürilmeginden goramak maksadynda gurluşyk taslamalaryny amala aşyrmak babatda degişli patenti resmileşdirmek bilen bagly bölümi girizmegiň möhümdigi bellenildi. Nygtalyşy ýaly, şertnamada gurluşygyň taslamasy üçünji bir ýurda berlen halatda, potratçynyň we buýrujynyň mümkin bolan jogapkärçiligini görkezmeli.
Gol çekilýän her bir şertnama ýokarda görkezilen bölümi hökman içine almalydyr diýip, milli Liderimiz talap etdi hem-de wise-premýer G.Myradowa ýurdumyzdaky ähli iri we möhüm ähmiýetli gurluşyklara patent bermegi tabşyrdy.
Şeýle hem hormatly Prezidentimiz Gurbanguly Berdimuhamedow gurluşyk üçin ähli bäsleşikleriň Gurluşyk we binagärlik ministrligi tarapyndan geçirilmelidigini aýtdy.


text:
Şu gün Aşgabatda Türkmenistanyň Prezidentiniň gatnaşmagynda ýurtda ilkinji golf-klub açyldy.
Dabaranyň barşynda döwlet Baştutany top boýunça ilkinji urgyny edip, Aşgabadyň golf toplumynyň işlemäge başlandygyny alamatlandyrdy.
Döwlet Baştutanynyň dabarada belleýşi ýaly, heniz gadymy döwürlerde, türkmenleriň arasynda golfa meňzeş çilik oýnunyň oýnalandygyny belledi. Bu oýun adamda çakganlygy, ünslüligi, başarjaňlygy we sagdynlygy terbiýeleýär we kuwwat berýär.
Golf-klubynyň gurluşyk işleri «Myradym» hususy kärhanasy tarapyndan amala aşyryldy. Bu kärhana Hazarýakasyndaky «Awaza» sport toplumyny hem gurupdy. Taslama-konsalting işleri ABŞ-nyň Nicklaus design kompaniýasy tarapyndan geçirildi.
Bellenilişi ýaly, paýtagtyň «Ýyldyz» myhmanhanasynyň günortasynda ýerleşýän Golf sport toplumynyň umumy meýdany 70 gektardan ybarat. Toplumda edara we hyzmat ediş binalary, 18 çukur, 4 emeli köl hem-de bir emeli çeşme, awtoulaglar üçin 90 orunlyk ýerasty hem-de ýerüsti duralga guruldy.
Şu günüň ikinji ýarymynda Türkmenistanyň Prezidenti we «Niklaus» kompaniýalar toparynyň ýolbaşçysy Jek Niklaus bilen sport ulgamynda hyzmatdaşlygyň geljegini ara alyp maslahatlaşdy.
Jek Niklaus ýolbaşçylyk edýän kompaniýalar toparynyň hem-de tutuş ABŞ-nyň işewürler toparlarynyň Türkmenistan bilen özara bähbitli işewür gatnaşyklary pugtalandyrmaga uly gyzyklanma bildirýändiklerini tassyklady.
Türkmenistanyň Prezidentiniň belleýşi ýaly, dünýäde giňden ýaýran golfuň ynsan saglygy üçin aýratyn ähmiýeti bar. Bu oýun bedeni taplamak bilen birlikde ýürek-damar, süýjükesel, göwnüçökgünlik ýaly keselleriň öňüni almaga ýardam edýär. Adamyň aň-bilim hem-de sport başarnygyny artdyrýar. Uzak ýyllaryň dowamynda geçirilen ylmy barlaglar golfuň ynsan ömrüni uzaltmakda örän möhümdigini tassyklaýar.
Ýurtda golf sportunyň ösmegi üçin amatly şertleriň bardygyny belläp, döwlet Baştutany Türkmenistanyň Senagatçylar we telekeçiler birleşiginiň başlygy A.Dadaýewe «Awaza» milli syýahatçylyk zolagynda deňiz şypahana şertlerini nazara alyp golf-klubyny gurmagy tabşyrdy.


text:
Erdogan: “Ykdysady uruşda ýeňilmeris”
Prezident R.T.Erdogan türk lirasynyn soňky günlerdäki durnuksyzlygy barada: “Ykdysady uruşda ýeňilmeris” diýdi
Erdogan Baýburt welaýatyna guraýan saparynyň dowamynda walýuta kurslaryndaky ýokarlama barada beýanat berdi.
Prezident: “ykdysady urşuň bardygyny” ýene-de bir gezek nygtap; “Ykdysady uruşda ýeňilmeris” diýdi.
Erdogan düýn Rize welaýatynda: “Dürli kampaniýalar alynyp barylýar. Şol kampaniýalar gulak asmaň. Şuny ýatdan çykarmaň; olaryň dollary bar bolsa, biziň halkymyz, hakymyz, allamyz bar. Biz arman-ýadaman işläris, irginsiz işläris. Enşalla respublikanyň 100-nji ýylyna, 2023-nji ýyla başgaça gireris. Meniň oňa imanym bar, ynamym bar” diýipdi.


text:
Häzirki wagtda Türkmenistanda umumy 100-den gowrak gidrometeorologiýa beketleri we gözegçilik nokatlary bilen bilelikde, jemi 4 sany welaýat Gidrometeorologiýa merkezleri hem döredilýär. Bu beketlerde zähmetkeş meteorologlar tomsuň jöwzasyna ýa-da gyşyň aňzakly sowugyna garamazdan ...
Diýarymyzyň howa maglumaty gullugy 85-ýyllyk taryhyny öz içine alýar. Bütindünýä Meteorologiýa guramasy (BMG) 1950-nji ýylyň 23-nji martynda döredilýär. 1993-nji ýylyn ýanwar aýynyň 3-ne Garaşsyz Türkmenistan döwletimiz bu guramanyň düzüminiň agzalygyna girýär ...
Gidrometeorologiýa işi daş-töweregi gurşap alýan tebigy sredanyň ýagdaýy we onuň hapalanmagy hakynda maglumat almak üçin gözegçilikleri geçirmegiň, toplamagyň, işläp taýýarlamagyň, analiz etmegiň, saklamagyň we peýdalanmagyň toplumlaýyn ulgamydyr ...


text:
Türkmenistanda millionlarça nahal ekilýär, emma agaçlar azalýar diýip, ýurt ýaşaýjylary hasap edýärler.
Häzirki wagtda, hususan-da Aşgabatda jaý gurluşygynyň 14-16-njy tapgyrynyň durmuşa geçirilişi bilen baglylykda Köşi massiwinde 100 ýyllyk agaçlar çapylýar. Şeýle-de, häkimiýetleriň golaýda ýerleşýän Botanika bagyny ýumurmak plany barada sentýabrda mälim boldy.
Azatlyk Radiosy bilen efirde adynyň tutulmazlyk şerti bilen söhbetdeş bolan Aşgabadyň ýaşaýjysy agaçlaryň çapylmagy zerarly dörän boşlugyň gür ilatly etrapçalarda has duýulýandygyny aýtdy.
"Häzir aýylganç ýagdaý göze ilýär. Asfalta we betona gaplanan baraklar. Tomsuna hereket etmek mümkin däl. Şu ýylyň iýulynda hatda Türkmenistan üçin hem anomal yssy we adam ölümi köp boldy. Tomus paýtagtda diňe kondisionerli oňaýlykly awtoulagynda hereket edip bolýardy" diýip, Aşgabadyň ýaşaýjysy aýtdy.
Şol bir wagtda-da, soňky 20 ýylyň dowamynda Türkmenistanda her ýyl millionlarça nahal ekilýär. Olary guramaçylykly ekmek boýunça ýowarlar tutuş ýurt boýunça köpçülikleýin häsiýetde ýylda iki gezek dabaraly ýagdaýda we prezident Gurbanguly Berdimuhamedowyň gatnaşmagynda geçirilýär.
Türkmenistanyň ýolbaşçylarynyň aýtmagyna görä, şeýdip "täze reallyk döredilýär".
"Ýurt dünýäniň iň uly çölleriniň we yssy güneşleriniň birinden gök oazisleriň, ajaýyp baglaryň we gür tokaýlyklaryň mekanyna öwrülip barýar, olar täzelenmegiň we ösüşiň janly simwoly bolup durýar" diýip, döwlet mediasy habar berýär.
Emma Aşgabadyň ýaşaýjylarynyň sözlerine görä, häkimiýetleriň ýurdy "baga öwürmek" syýasatynyň netijesinde paýtagt öz ösümlikleri bilen bilelikde gök şäheriň keşbini doly ýitirdi.
"Aşgabadyň merkezi köçeleriniň ugrunda agaçlaryň depesi öň birigip, gök toneli emele getirýärdi. 30-njy mikroraýon örän gökdi. Men 3-nji mikroraýonda ýaşapdym we ol tutuşlygyna gök etrapdy" diýip, Aşgabadyň ýaşaýjysy gürrüň berýär.
Häkimiýetler häzir ýaşaýyş jaýlaryň daşyndaky ösümlikleri ýok etmek bilen bir wagtda ýaşaýjylaryň özbaşdak agaç ekmegini hem gadagan edýärler.
"Öň Aşgabat ösümliklere bürenip otyrdy. Jaýlaryň birinji gatynda jaý almak örän amatlydy, ekin ekip bolýardy. Adamlar jaýlaryň arasynda-da meýletin uly agaçlary we gyrymsy agaçlary ekýärdi. Oturgyç goýup, agşamlaryna adamlar oturýardy, gepleşýärdi, çagalar oýnaýardy. Yssy howa has aňsat geçirilýärdi, pozitiw energetika bardy" diýip, söhbetdeşimiz belleýär.
Agaçlaryň köpçülikleýin çapylmagy 1990-njy ýyllaryň aýagynda başlandy. Esasan ýurduň klimatyna çydamly gür saýaly agaçlar ýok edildi.
Emma ýerli synçylaryň pikirine görä, Aşgabatda ösüp oturan agaçlary köpçülikleýin çapmak boýunça işleriň iň gyzgalaňly döwri 2015-2017-nji ýyllara düşüpdir.
"Hakyky aýylgançlyk häzirki prezidentiň döwründe başlandy. Hem köne, hem-de täze parklarda ýaprakly agaçlary köpçülikleýin çapyp başladylar, howpsuzlyk sebäpli içi görüner ýaly etdiler. Galan sosna we ýaprakly agaçlaryň aşaky şahalaryny kesip taşladylar. Olaryň şahalarynyň ýokara süýndürdiler, şeýdip, olaryň berýän saýasy hem azaldy. Balkanabatda we beýleki şäherlerde garagaçlary kynlyk bilen köwüp gopardylar" diýip, söhbetdeşimiz aýdýar.
Resmi maglumatlara görä, 2018-nji ýylyň agaç ekişlik kampaniýasynyň dowamynda jemi 3 million agaç ekilmeli. Olaryň ýarysy paýtagtda we onuň daşynda, galanlary beýleki welaýatlaryň merkezleriniň we şäherleriniň daşynda ekilmeli edildi. Olaryň esasan hwoýa we miwe agaçlary boljagy aýdyldy.
Agaçlar ýylda iki gezek bahar we güýz möwsüminde ekilýär. Şu ýylky birinji tapgyrda martda tutuş ýurt boýunça 445 müňden gowrak agaç ekilipdir, şonda ýowara 377 ýarym müň adam gatnaşypdyr. Aşgabatda 198,2 müň nahal ekilipdir.
Remi metbugatyň çap eden bu sanlaryndan çen tutulsa, häkimiýetleriň şu ýyl ekmegi göz tutuýan 3 million agajynyň diňe altyndan bir bölegi ekilipdir we galan 2 ýarym milliony güýzki ýowarda ekilmeli.
Ozalky ýyllaryň tejribelerine görä, güýzki ýowar oktýabr aýynda geçirilýär. Emma onuň şu ýyl geçiriljek wagty entek köpçülige mälim edilmedi.
Agaçlary ekmek we olara ideg etmek boýunça işler ministrliklere, pudak edaralaryna we ýaşaýyş nokatlaryň häkimliklerine tabşyrylýar. Resmi maglumatlarda ekmek üçin agaçlaryň satyn alynmagynyň we olary idemegiň maliýe çeşmeleri mälim edilmeýär.
Şol bir wagtda-da, ençeme ýyl bäri ýurduň döwlet edara-kärhanalarynyň işgärleri ýowarlara çekilýärler, şeýle-de olaryň zähmet hakyndan agaç satyn almak we baglara ideg etmek üçin pul saklanýar. Häzirki wagtda ideg üçin saklanýan puluň möçberiniň edara görä tapawutlanyp, 5-15 manat aralygyndadygyny Azatlygyň habarçylary aýdýarlar.
Martdaky ýowaryň öňüsyrasynda habar berilişine görä, döwlet edaralarynyň işgärlerinden agaç satyn almak üçin her adamdan 10 manat möçberinde pul toplanypdyr.
Ýerli synçylar öňden bar bolan agaçlaryň köpçülikleýin çapylýarka, ekilýän täze agaçlaryň kök urman gurap galýandygyny belleýärler we munuň sebäbiniň olara kadaly idegiň edilmeýändigi, olaryň wagtynda suwarylmaýandygyny, şeýle-de olary ekmek boýunça düzgünleriň berjaý edilmeýändigi bilen baglydygyny aýdýarlar.
Şol bir wagtda-da, Türkmenistanda agaç ekişligi we ýowarlaryň alnyp barylyşy döwlet baştutanyň yzygiderli we dynuwsyz üns merkezinde galýar. Bu barada Türkmenistanyň resmi mediasy habar berýär.


text:
Palestinanyň yslam jihad hereketiniň täze baş sekretary Sionist režimine duýduryş berdi
Palestinanyň yslam jihad hereketiniň täze baş sekretary Ziýad Nohala çydam toplumy Gaza Zolagyndaky Sionist oturymly şäherçeleri ýaşap bolmajak mekana öwürip başarýandyrys diýip duýduryş berdi.
Palestinanyň maglumat ýetiriş gullugynyň beren habaryna görä,Palestinanyň yslam jihad hereketiniň täze baş sekretary Ziýad Nohala sözüniň dowamynda Sionist režiminiň howpsyzlyk güýçleriniň watana dolanmak ady bilen ýörüş geçirýän Palestinalylara garşy hüjüme geçip olary gyrana bermek ugurdaky jenaýatlary togtadylmalydyr we çydam hereketleri hem Palestina milletini goramak ugurdaky borçlaryna amal etjekdirler we amatly pursatda duşmanyň jenaýatlaryna gaýtawul berjekdirler diýip nygtady.
Ziýad Nohala Palestinanyň yslam jihad hereketiniň täze baş sekretary adynda eden ilkinji çykyşynda Palestinanyň milli ýaraşygyny amala aşyrmak ugurda 5 maddadan ybarat bolýan taslamany teklip etdi.


text:
Bir eshretli, barly we abrayly mashgala bardy. At-abrayly döwletment kakalary bardy. Asylly we gormegey ejeleri bardy we ine ine bir perzendi dünyä indermelidi.
Bir betpygylly tanysh birisi onun ayalyna gözi gidipdi we baylyklaryna gyzypdy. Bir yoluny tapyp kakalaryny öldüryär we ejesine oylenip bar eshredin eyesi bolyar.
Ol öldürilen kakanyn perzendi dünyä inyar we hich zatdan habarsyz. Yalan kakasy ele gechiren baylygyndan in gowy iydiryardi, geydiryardi we gözel ulaglar alyp beryadi we diyyardi: sen bir pahyr kakan bardy men bolmasam bu eshretleri gormezdin ogul diyyardi. Ejesem ele düshen gush yaly bu gürtünlere dymyardy.
Son öldülen kakasynyn gowy dosty muny görüp, ogluna: ey ogul bu senin kakan däl, bu adam senin kakany öldürdi bar baylygam kakankydy sen kakan beyik adamdy döwletmendi diyse. Ogly: yok men kakam betbagt pahyr adamdy asyl kakam shu adam diyip durdy.
Bu kichiräk tymsal yöne bizem tmler asyl kökümizi, taryhymyzy, medeniyetimizi shol oglany allan yaly allap görkezilipdi. Asly naasyllardan yalnysh öwredilip öz-özüni yalnysh tanap gechyar.
Sen döwletment kakan bardy
Bir eshretli, barly we abrayly mashgala bardy. At-abrayly döwletment kakalary bardy. Asylly we gormegey ejeleri bardy we ine ine bir perzendi dünyä indermelidi.
-
Nepes29
2 months ago
- Притча «Про орла и кур»
Однажды человек нашёл яйцо орла и подложил его курице.
Орлёнок вырос вместе с цыплятами и стал похож на них: он кудахтал, как они, копался в земле в поисках червячков, хлопал крыльями и пытался летать.
Прошли годы. Однажды уже выросший орёл увидел в небе гордую птицу.
С необычайной грациозностью она преодолевала порывы ветра, лишь изредка взмахивая большими крыльями.
Зачарованный, орёл спросил:
- Кто это?
- Это орёл, король всех птиц, – ответил ему сосед. – Он принадлежит небу. А мы, куры, принадлежим земле.
Так орёл жил как курица и умер как курица, ибо верил в своё куриное происхождение
-
Nepes29
2 months ago
- dogry diyyan
-
turkmen-talyp
2 months ago
- Dogry Nepes. Gowy menzetme yazypsyn.


text:
Aýyñ soragy
Awgust aýyndaky bäsleşigimiziň soragy
Awgust aýyndaky bäsleşigimiziň soragy şeýle:
Prezident dolanşygy hökümet ulgamyna geçilmeginden ozal Türkiýe Respublikasynyň soňky Premýer ministri jenap Binali Ýyldyrym täze ulgamda haýsy wezipäni eýeleýär.
A) Wise-prezident
B) Mejlisiň başlygy
W) Daşary işler ministri
Bize dogry jogaby ýollan diñleýjilerimiziñ arasyndan çekiljek bijelere göra 3 dińleýjimize TSR tarapyndan sowgat beriler. Jogaplaryńyzy awgust aýynyñ 31-ne çenli internet, faks ýada poçta arkaly biziñ salgylarymyza ugradyp bilersiñiz.
Biziñ internet salgymyz turkmen@trt.net.tr
Faks nomerimiz: 90- 312 4633454
Hat salgymyz PK 333, 06443 Ýenişehir Ankara,Türkiýe
Size üstünlik arzuw edýäris.


text:
Türkiýäniň we Ýewraziýanyň gün tertibi
Türkiýe-Täjigistan gatnaşyklary
Ýewraziýa sebitiniň strategik taýdan ähmiýetli ýurtlaryndan biri hem Täjigistan. Biz hem gepleşigimiziň bu sanynda Türkiýe-Täjigistan gatnaşyklaryny analiz etmekçi.
Atatürk uniwersitetiniň Halkara gatnaşyklar bölüminiň asisenti, doktor Jemil Dogaç İpegiň mesele baradaky analizini dykgatyňyza ýetirýäris.
Täjigistan Ýewraziýanyň esasy ýurtlaryndan biri. Täjigistan türk dünýäsi bilen eriş-argaç bolandygyna garamazdan 1991-nji ýylda garaşsyzlygyny yglan eden gününden bäri Türkiýe- Täjigistan gatnaşyklary çäkli derejede dowam etdi. Täjigistanyň ykdysady şertleri, ýurtda başdan geçirilen içerki uruş, Täjigistanyň Russiýa bilen we esasanda Eýran bilen ýakyn gatnaşyklary sebäpli islenýän derede gatnaşyklar ýola goýlup bilinmedi. Emma soňky ýyllarda gatnaşyklar durnukly ösýär.
Türkiýe 1991-nji ýylyň 16-njy dekabrynda Täjigistanyň garaşsyzlygyny ykrar etdi. 1992-nji ýylyň 29-njy ýanwarynda bolsa iki döwletiň arasynda diplomatik gatnaşyklar ýola goýuldy. Türkiýäniň Täjigistandaky ilçihanasy 1992-nji ýylyň 4-nji awgustynda, Täjigistanyň Türkiýedäki ilçihanasy bolsa 1995-nji ýylyň 16-njy oktýabrynda açyldy. Türkiýe Täjigistandaky ilçihanasy 1992-1997-nji ýyllaryň aralygynda dowam eden içerki uruşda-da işini dowam etdirdi.
Täjigistan üçin daşary syýasatda Eýran dil ýakynlygy sebäpli möhüm orun eýeleýär. Şol sebäpli Täjigistan bilen Eýranyň arasynda diňe bir söwda ulgamynda däl, bilim we medeni ugurlarda-da düýpli gatnaşyklar bar.
Türkiýe Respublikasy hem Uly talyp taslamasynyň çäginde 1992-93-nji okuw ýylyndan bäri köp sanly täjigistanly talyba ýokary bilim alma şertini döretdi.
Ýewraziýa Ykdysady toparyna we Şanhaý Hyzmatdaşlyk Guramalaryna agza bolan Täjigistan, soňky ýyllarda ÝB bilen hem gatnaşyklaryny ösdürýär. Häzirki wagtda ÝB-niň Orta Aziýada iş ýüzüne geçirýän taslamalarynyň we berýän kömeginiň esasy bölegi Täjigistana gidýär. ÝB bilen Täjigistanyň arasynda gol çekişilen ylalaşyklaryň çäginde sosial üpjünçilik, saglygy goraýyş we hususy pudagyň ösdürilmegi meýilleşdirilýär.
Täjigistan tebigy baýlyklara eýe bolandygyna garamazdan saglyk gurluşy sebäpli olary çykarmakda uly kynçylyk çekýär. Şeýle-de oba hojalyk işleri hem agyr şertlerde alynyp barylýar. Täjigistanyň iş üpjünçiligi taýdan-da uly kynçylyklary bar.
Käbir sosial we ykdysady kynçylyklary başdan geçirýän Täjigistanda türk firmalarynyň sanynyň we telekeçileriň artmagy Täjigistanyň ykdysadyýetine goşant goşar. Esasanda soňky ýyllarda hususylaşdyrma boýunça birnäçe taslamany iş ýüzüne geçirýän Täjigistanda türk firmalarynyň şol ugurlara gönükmegi hem Täjigistan hem-de Türkiýe üçin bähbitlidir. Soňky ýyllarda Türkiýe bilen Täjigistanyň arasyndaky ykdysady we syýasy gatnaşyklaryň ösýändigini we geljekde hasam güýçlendigini nygtap geçmek ýerlikli bolar. Türkiýe-Täjigistan gatnaşyklary Möwlana Jelaleddin Rumy ýaly beýik pikirzadalary hem özünde jemleýän baý medeni mirasa esaslanýar. Şu günki günde gatnaşyklaryň ähli ugurlarda ösdürilmegi üçin ygtyýar bar.
Şol çäkde Täjigistanyň Prezidenti İmomali Rahmonyň 2012-nji ýylyň 12-nji dekabrynda Türkiýä guran resmi saparynyň dowamynda özara gatnaşyklaryň konstruktiw häsýetde ornaşdyrylmagy maksady bilen “Türkiýe Respublikasy bilen Täjigistan Respublikasynyň arasynda Hyzmatdaşlyk Geňeşiniň Döredilmegi Baradaky Bilelikdäki Beýannama” gol çekişildi.
Türkiýäniň Daşary işler ministri Mewlüt Çawuşoglynyň 2016-njy ýylyň 21-nji oktýabrynda Täjigistana guran saparynyň dowamynda Türkiýe Respublikasynyň Daşary işler ministrligi bilen Täjigistanyň Daşary işler ministrliginiň arasynda “2017-2020-nji ýyllaryň aralygyndaky döwür üçin İş meýilnamasyna” gol çekişildi. Saparyň dowamynda Täjigistanyň Prezidenti İmomali Rahmon tarapyndan kabul edilen Çawuşogly, duşuşykdan soň Täjigistanyň Daşary işler ministri Sirojiddin Aslow bilen duşuşdy. Saparyň esasy özbolyşlyklaryndan biri 8 ýyl soň Daşary işler ministriniň derejesinde amala aşyrylmagy. Şeýlede şol wagtlar Bilelikdäki ykdysady toparyň egindeş ýolbaşçysy Wise-premýer Ýyldyrym Tugrul Türkeşiň geňeşiň 9-njy maslahatyna gatnaşmak üçin 2017-nji ýylyň fewral aýynyň 15-17-i aralygynda Duşenbede saparda bolupdy. Şular bilen birlikde iki ýurduň arasynda transport pudagynda güýçli hyzmatdaşlyk dowam edýär we hem gara ýoly hem-de demir ýol gatnawy taýdan möhüm taslamalar iş ýüzüne geçirilýär. Sebitleýin geçişler taýdan möhüm pozisiýa eýeleýän ýurtlaryň geljekki ýyllarda hyzmatdaşlygynyň ösmegine garaşylýar.
Soňky ýyllarda söwda gatnaşyklary barha ösýär. Görkezijilere görä Türkiýe Täjigistanyň söwda gatnaşyklary taýdan esasy 4-nji hyzmatdaşy. 2013-nji ýylda Täjigistan bilen Türkiýäniň arasyndaky söwda mukdary 655,115 million Amerikan dollaryna barabar boldy. Türk İş Hyzmatdaşlygy we Utgaşdyryjy Agentligi TİKA-nyň Täjigistandaky taslamalary hem dowam edýär. Täjigistan bilen Türkiýäniň arasyndaky gatnaşyklaryň geljekki ýyllarda has-da ösmegi üçin taraplar yzgiderli saparlary aşyrýarlar.
Şeýle-de Türkiýe bilen Täjigistan BMG, Yslam Hyzmatdaşlyk Guramasy we Ykdysady Hyzmatdaşlyk Guramasy ýaly halkara guramalarynyň çäginde-de ýakyn hyzmatdaşlyk edýarler.


text:
Taldyqorg'an qalalyq ma'sli'hatynyn' №13, №14 sai'lay' okry'gterinin' depy'tattary Temirbolat Ahajan men Baqyt Arqabaev turg'yndar aldynda esep berip, aldag'y maqsat-mindetterimen bo'listi. Basqosy'g'a ay'yldyq okry'g qyzmetkerleri, qalalyq mekeme bass'ylary ja'ne turg'yndar qatysty.
E.Berliqojauly atyndag'y №11 orta mekteptin' akt zalynda o'tken ji'yndy qalalyq ma'sli'hattyn' hats'ysy Qai'rat Buldybaev as'yp, ji'nalg'andardy Qarttar ja'ne Mug'alimder merekesimen quttyqtady. Qalalyq ma'sli'hatta 15 depy'tat bolsa, olar sai'lay's'ylarmen osyndai' kezdesy'di o'tkizy'di da'stu'rge ai'naldyrg'an. Mundai' s'aranyn' halyqpen o'tkizilip, olardyn' usynystaryn bily' keler jyldyn' bi'y'djetin bekiter tusta man'yzy zor.
Halyq qalay'lylary «S'yg'ys» s'ag'yn ay'dany men Erkin men Ko'ktal ay'yldary boi'yns'a atqarg'an jumystarg'a ken'inen toqtalyp, turg'yndardyn' suraqtaryna jay'ap berdi.
Erkin ay'ylynda amby'latori'a men ma'deni'et u'i'i qurylysyn bastay' jumystary qolg'a alynyp otyr. Ay'yl ortalyg'yndag'y Bila'l Su'leev atyndag'y ko's'ege ju'rgins'iler u's'in troty'ar to'selgen. Birnes'e ko's'enin' jolyna ag'ymdag'y jo'ndey' jumystary ju'rgizilgen. Tazalyqqa nazar ay'daryly'da. Qys ai'larynda joldy qardan tazalay', ko's'e s'amdaryn retke keltiry' ma'seleleri nazardan tys qalmai'dy.


text:
Türkmenistanda şu ýylyň 1-nji noýabryndan başlap, raýatlaryň daşary ýurtlaryň kollejlerinde, ýagny hünär mekdeplerinde okaýan çagalaryna “Western Union” we “Money Gram” arkaly pul ibermegine gadagançylyk girizildi.
Eýsem, bu gadagançylyk günbatar ýurtlarynda okaýan we Türkiýedäki türkmenistanly studentlere nähili täsir ýetirdi?
Daşary ýurtlardaky studentler indi nähili çykalga gözleýärler ýa-da pul ibermek problemasyna nähili çözgüt tapdylar?
Azatlyk Radiosy "Dünýä türkmenleri" gepleşiginiň bu sanyny daşary ýurtlarda okaýan türkmen studentleriniň çekýän pul kynçylyklaryna gönükdirýär.
Ýewropada okaýan türkmen studentlerinden Bahar, Türkiýedäki studentlerden Myrat we Gözel dagy täze girizilen gadaganlygyň studentleriň durmuşyna ýetirýän täsirlerini gürrüň berýärler.
Gepleşigi diňläp, bu ugurdaky tejribeleriňizi we pikirleriňizi aşakdaky foruma teswir görnüşinde ýazyp bilersiňiz.


text:
Salam Öwrenmeli saýtynyň hormatly okyjylary! Men Öwrenmeli saýtynyň ýazyjysy Ilhan Dowranow. Men şu günki mowzugymda biraz internet hakda söhbet açdym. Umuman aýdanymda gündelik durmuşymyzda has giňden ulanýan Internedimiz hakda gürrüň berjek. Meselem, siz internetde onlaýn oýun oýnajak, emma siz oýnap bilmediňiz? Munyň sebäbi köpdür. Onuň bir sebäbi siziň internediňiziň tizligi hem bolup biler. Geliň şu gün şular barada gürrüň edeliň!
Internetde wideo, oýun ýa-da beýlekileri görmek, oýnamak üçin sekuntda näçe megabit internet tizligi gerek?
Häzirki döwürde informasiýa we tehnologiýalaryň ösmegi netijesinde biz gündelik durmuşymyzda internetden giňden ulanýas. Soňky döwürlerde hemme kimiň öýünde diýlişi ýaly, öý internetleri (WiFi) oturdylan. Dürli tizlikde, her dürli tarifler boýunça 1 aýlyk öý internetleri satylýar.
Megabitler, megabaýtlar we beýleki tizlikler.
Islendik bir faýlyň özüniň göwrümi bolýar. Olaryň hem aýratyn ölçeg birlikleri bardyr. Faýllar baýtlarda ölçenýärler. Meselem, HD filmler 400-den megabaýtdan 1.4 gigabaýta çenli göwrümi saklap bilýär. FULL HD filmler bolsa 4 gigabaýtdan 14 gigabaýta çenli göwrümi saklap biler.
Internet tizlikleri bolsa baýtlarda däl-de, bitlerde ölçenýär.
1 baýt = 8 bit
1 megabaýt = 8 megabit
1 megabaýt/s = 8 megabit/s
Eger siz şu ölçegleri ýatlap, olary dogry ulanyp bilýän bolsaňyz, onda siz internetden ýüklejek islendik faýlyňyzyň ýüklenýän wagtyny hasaplap bilersiňiz. Meselem:
HD film – 1400 megabaýt
Internet tizligi – 30 megabit/s
Ýüklenýän wagty – 1400/30=46.6 sekunt
Şeýlelikde biz ýükleýän faýlymyzyň ýüklenýän wagtyny hasaplap bileris.
Internet prowaýderleri internet bukjalaryny satanda onuň tizligini hem görkezýärler. Meselem, siz 5GB göwrümli 7 megabit/s tizlikli internet bukjasyny satyn aldyňyz. 7 megabit/s tizlikli diýeninde, ol doly 7 megabit/s tizlikde işlemeýär. Ýagny satyn alan internediňiziň tizligi 7 megabit/s çenli tizlikde işläp biljekdigini aňladýar.
Hakykatda haýsy internet tizlikleri gerek?
- Brauzerler, sosial ulgamlar – 2 megabit/s
- Onlaýn oýunlar – 2 megabit/s
- Wideokonferensiýalar – 3 megabit/s
- SD-wideo (360p, 480p) – 3 megabit/s
- HD wideo (720p) – 5 megabit/s
- FULL HD wideo – 8 megabit/s
- 2K wideo – 10 megabit/s
- 4K wideo – 25 … megabit/s
8,441 gezek okaldy


text:
şu gün behruz kamalwandi Pekinde Eýran bilen Hytaýyň ýadro hyzmatdaşlyklar ýygnagynda beren gürrüňlerinde ýadro ylalaşygyň howpa düşen ýagdaýynda aglaba döw;etlere we halkara guramalara agyr zyýanlary boljakdyr diýip nygtady.
Kamalwandi şeýle-de ýadro ylalaşygyň üstünlikli amala aşyrylmagy dünýäde parahatçylygyň we aramlygyň durnuklaşmagyna sebäp boljakdyr diýip sözüne goşdy.
Eýran bilen Hytaýyň halkara ýadro hyzmatdaşlyklar ýygnagy şu gün iki ýurduň ýadro alymlarynyň hemde 5+1 ýurtlaryň wekilleriniň gatnaşmagynda pekinde başlandy.


text:
Gazagystanda amatsyz howa şertleri sebäpli adatdan daşary ýagdaý yglan edildi
Howanyň ýylylygynyň -25 gradusa çenli aşaklajakdygy nygtaldy
Gazagystanyň paýtagty Astanada aşa köp ýagýan gar sebäpli adatdan daşary ýadgaý yglan edildi.
Gazagystanyň metralogiýa gullugyndan berlen beýanatda howanyň ýylylygynyň -25 gradusa çenli aşaklajakdygy nygtaldy.
Astananyň welaýat häkimligi hem amatsyz howa şertleri sebäpli adatdan daşary ýagdaýyň yglan edilendigini habar berdi.
Hakimlik Astanada gara ýollaryň gatnawa ýapylandygyny mälim etdi we döwlet eýeçiligindäki edaradyr kärhanalaryň wagtlaýyn ýapylmagyny maslahat berdi.
Howa şertleri sebäpli mekdeplerde okuwlara arakesme berlendigi bellenildi.
Nursoltan Nazarbaýew adyndaky halkara howa menzilinde uçuşlar wagtalýyn saklandy.